Hyundai Motor najavio saradnju sa muzejem umetnosti iz Los Andjelesa - Vesti\nHyundai Motor najavio saradnju sa muzejem umetnosti iz Los Andjelesa\n• Hyundai Motor će podržati brojne inicijative LACMA muzeja do 2024.\n• Saradnjom će se podsticati bliža veza između umetnosti i tehnologije\n• Promocija veze izmedju istorijskog značaja i savremene umetnosti Koreje\n• LACMA je treći muzej sa kojim će Hyundai Motor saradjivati\nKompanija Hyundai Motor I muzej umetnosti Los Andjelesa (LACMA) su danas najavili 10-godišnje partnerstvo pod nazivom ‘’Projekat Hyundai " koji će podsticati snažnije veze između sveta umetnosti i tehnologije, kao I veće razumevanje umetnost Koreje kao i povećanje svesti o savremenim umetnicima Koreje.\nTokom naredne decenije, Hyundai Motor i LACMA će zajednički podržati obnovljeni program pod nazivom ‘’Umetnost + tehnologija kao i potpuno nov program I inicijativu stipendiranja umetnika.\nMuzej umetnosti je smešten u samom centru I kreativnom središtu Los Anđelesa, LACMA se za 50 godina koliko postoji razvio u potpunosti, i predstavlja renomiran muzej na Zapadnoj obali. Zbog svojih korena koje vuče iz muzeja istorije, nauke i umetnosti Los Anđelesa, LACMA je posvećena umetničkim delima različitih kultura i istorija, i sada je najveći muzej umetnosti u zapadnoj Americi. Hyundai Motor i LACMA dele zajedničko verovanje u vrednosti otvorenosti, fleksibilnosti i kreativnog mišljenja što je upravo obezbedilo idealne uslove za početak ove desetogodišnje saradnje.\nPovratak projekta ,, Umetnost + tehnologija’’, program ovog muzeja iz kasnih šezdesetih godina, koji spaja umetnost i tehnologiju, jasno govori o ambicijama ove dve organizacije da prošire svoju maštu.\nKao prvi korak, Hyundai Motor će podržati predstavljanje Robert Irvin-a sa svojom izložbom ,,Miracle Mile’’ (2013), koja se trenutno nalazi na postavci muzeja umetnosti u Vašingtonu, kao I predstavljanje Džejmsa Turrell-a sa svojom izložbom pod nazivom ,, Light Reignfall’’ (2011).\nOve dve postavke umetničkih dela su od posebnog značaja, s obzirom da su oba umetnika bili učesnici originalnog programa tokom šezdesetih godina prošlog veka.\nHyundai Motor, će u budućnosti podržati niz inovativnih izložbi umetnika svetskog glasa, koji spajaju umetnost sa tehnologijom.\nMultimedijalni umetnik, Dajana Thater će svojom izložbom pod nazivom "Diana Thater: Simpathetic Imagination", koja će biti otvorena 22. novembra 2015 biti pokretačove inicijative. Hyundai Motor će takođe biti korporativni sponzor projekta ,,Umetnost + Tehnološka laboratorija ‘’, u okviru kog će biti promovisani umetnici ,,sledeće generacije’’ i kroz koji će ovim umetnicima biti omogućeno da istražuju nove mogućnosti spajanja umetnosti sa tehnologijom kako bi javnosti bila pružena prilika da steknu uvid u nove trendove u savremenoj umetnosti.\nJedan od ključnih principa na kojem se zasniva ,,The Hyundai Project', kao deo Hyundai Motor globalne podrške umetnosti i kulture je, poštovanje umetničke zajednice i njenog kreativnog pristupa. Programi i izložbe su planirani i zamišljeni da se odvijaju kroz interne diskusije sa kustosima muzeja kroz koje Hyundai Motor neće imati bilo kakav komercijalni pristup, uz poštovanje i imanje poverenja u kulturno nasleđe ovog muzeja.\nPozdravljajući novu saradnju, Michael Govan, izvršni direktor LACMA muzeja i Wallis Annenberg umetnički direktor muzeja, prokomentarisali su : ,, Saradnja Hyundai Motor kompanije I LACMA muzeja je značajna, ne samo iz razloga što se radi o dugogodišnjem programu većzbog posvećenosti da se podrži inventivnost, vrlo bitan faktor u umetnosti .\nLACMA je već postala lider iz oblasti korejske umetnosti I ova podrška kompanije Hyundai Motor omogućava nam da promovišemo stipendiranje umetnika u nedovoljno zastupljenim oblastima studija.\nNjihova podrška našim naporima u projektu ,, Umetnost + tehnologija’’ je takođe od neverovatnog značaja u prepoznavanju pionirskih umetnika, poput Roberta Irvina, Dianae Thater I James Turell-a.\nHyundai Motor će kroz ovu saradnju iz oblasti umetnosti širiti svoju prisutnost kao I stvarati prisnije veze sa kupcima, a sve u svrhu pružanja više od očekivanog svojim klijentima kao deo svoje 'Modern Premium' vrednosti I boljeg pozicioniranja brenda. Hyundai ima za cilj da se angažuju u zajednicama različitih regiona, kao što su Južna Amerika, Istočna Evropa, Azija, kroz razne obrazovne i kulturne programe u saradnji sa svojim partnerima.\n• Umetnost + tehnološka laboratorija\nProgram koji spaja svetske istaknute umetnike kao što su Claes Oldenberg i Andy Warhol sa velikim korporacijama.\nUz pomoćovog programa LACMA razvija umetničke projekte koji objedinjuju nauku i tehnologiju .\nProjekat se finansira kroz razne donacije I robnu razmenu, a sama zgrada I zdanje Muzeja se koristi kao prostor za izlaganje novih projekata koji uzimaju smislene rizike i podstiču inovacije i blisku saradnju između disciplina.


AKTUELNO Virus Gripa A (H1N1)\nEPIDEMIOLOŠKA SITUACIJA NOVOG GRIPA A (H1N1)\nNA PODRUČJU PČINJSKOG OKRUGA ZA\nNa području Pčinjskog okruga 05.11.2009.godine prvi put je u cirkulaciji detektovano prisustvo virusa Novog gripa A H1N1, kada je laboratorijski potvrđen prvi slučaj obolevanja od Novog gripa A (H1N1).\nZaključno sa 04.01.2010.godine na Okrugu ukupno je laboratorijski potvrđeno prema podacima Instituta za virusologiju vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštine Preševo, po 1 slučaj sa teritorija opština Surdulica i Vladičin Han i 5 slučajeva sa teritorije grada Vranja).\nNA PODRUČJU PČINJSKOG OKRUGA ZA PERIOD\nod 31.12.2009. do 03.01.2010.GODINE\nZaključno sa 03.01.2010.godine pomenutog perioda, na Okrugu ukupno je laboratorijski potvrđeno prema podacima Instituta za virusologiju vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštine Preševo, po 1 slučaj sa teritorija opština Surdulica i Vladičin Han i 5 slučajeva sa teritorije grada Vranja).\nAKTUELNO Program prevencije zloupotrebe droga i alkohola\nJednodnevni seminar za edukaciju edukatora je održan u Vranju, 25. decembra 2009.g., za zdravstvene radnike i saradnike iz zavoda za javno zdravlje i domova zdravlja, Školskih uprava Ministarstva prosvete, predstavnika lokalnih zajednica (sektora za zdravstvo i obrazovanje opština) i saradnika iz opštinskih i gradskih organizacija Crvenog krsta Pčinjskog i Jablaničkog okruga.\nNA PODRUČJU PČINJSKOG OKRUGA ZA DAN 30.12.2009.GODINE\nZaključno sa 30.12.2009.godine na Okrugu ukupno je laboratorijski potvrđeno prema podacima Instituta za virusologiju, vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštinei Preševo, po 1 slučaj sa teritorije opštine Surdulica i Vladičin Han i 5 slučajeva sa teritorije grada Vranja).\nNA PODRUČJU PČINJSKOG OKRUGA ZA DAN 29.12.2009.GODINE\nZaključno sa 29.12.2009.godine na Okrugu ukupno je laboratorijski potvrđeno prema podacima Instituta za virusologiju, vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštinei Preševo, po 1 slučaj sa teritorije opštine Surdulica i Vladičin Han i 5 slučajeva sa teritorije grada Vranja).\nNA PODRUČJU PČINJSKOG OKRUGA ZA DAN 28.12.2009.GODINE\nZaključno sa 28.12.2009.godine na Okrugu ukupno je laboratorijski potvrđeno prema podacima Instituta za virusologiju, vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštinei Preševo, po 1 slučaj sa teritorije opštine Surdulica i Vladičin Han i 5 slučajeva sa teritorije grada Vranja).\nNA PODRUČJU PČINJSKOG OKRUGA ZA DAN 27.12.2009.GODINE\nZaključno sa 27.12.2009.godine na Okrugu ukupno je laboratorijski potvrđeno prema podacima Instituta za virusologiju, vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštinei Preševo, po 1 slučaj sa teritorije opštine Surdulica i Vladičin Han i 5 slučajeva sa teritorije grada Vranja).\nNA PODRUČJU PČINJSKOG OKRUGA ZA DAN 24.12.2009.GODINE\nZaključno sa 24.12.2009.godine na Okrugu ukupno je laboratorijski potvrđeno prema podacima Instituta za virusologiju, vakcine i serume ,,Torlak” u Beogradu 12 slučajeva obolevanja od Novog gripa A H1N1 (2 slučaja sa teritorije opštine Bujanovac, 3 slučaja sa teritorije opštinei Preševo, po 1 slučaj sa teritorije opštine Surdulica i Vladičin Han i 5 slučajeva sa teritorije grada Vranja).\nNA PODRUČJU PČINJSKOG OKRUGA ZA DAN 23.12.2009.GODINE\nZaključno sa 23.12.2009.godine na Okrugu ukupno je laboratorijski potvrđeno prema podacima Instituta za virusologiju, vakcine i serume ,,Torlak” u Beogradu 10 slučajeva obolevanja od Novog gripa A H1N1 (po 2 slučaja sa teritorija opština Bujanovac i Preševo, po 1 slučaj sa teritorije opštine Surdulica i Vladičin Han i 4 slučaja sa teritorije grada Vranja).\nRezultati 601 - 615 of 648


Spojeni lukovi novog „Žeželja“ – "Infrastruktura železnice Srbije" ad\nSpojeni lukovi novog „Žeželja“\nObjavljeno 22. oktobra 2017. 17:04 29. marta 2018. 06:32\nSpajanjem Žeželjevog mosta konačno je završeno bombardovanje koje je počelo 1999. godine. Žeželjev most danas je simbol sjajne budućnosti, jer se nalazi na jednom od najvažnijih evropskih koridora i deo je najvećeg svetskog projekta „Jedan pojas, jedan put“, rekla je potpredsednica Vlade Srbije i ministarka građevinarstva, saobraćaja i infrastrukture“, prof. dr Zorana Mihajlović, danas, 22. oktobra, prilikom obilaska gradilišta novog Žeželjevog mosta, preko Dunava u Novom Sadu, povodom spajanja lukova sa novosadske i petrovaradinske strane na centralnom rečnom stubu.\n„Dok stojim ovde ne mogu da se ne setim da je 23. aprila 1999. godine u NATO bombardovanju, koje je trajalo 78 dana, srušen ovaj most. To bombardovanje prestalo je u petak, u 17.25, kad je su dve obale Dunava ponovo spojene, a iz te ružne prošlosti Žeželjev most nam donosi i sjajnu budućnost“, rekla je Mihajlovićeva posle obilaska gradilišta Žeželjevog mosta sa pokrajinskim premijerom Igorom Mirovićem i šefom Delegacije EU u Srbiji, Semom Fabricijem.\nOna je naglasila da Žeželjev most, kojim će vozovi ići 150 kilometara na sat, ne samo da se nalazi na najvažnijem pravcu u ovom delu Evrope, Koridoru 10, već je i deo trase buduće brze pruge Beograd-Budimpešta.\n„Novi Sad je sa Žeželjevim mostom ušao na mapu najvećeg globalnog projekta „Jedan pojas, jedan put“. Ovakvi projekti važni su za budućnost Srbije, jer znače više investicija i više posla“, rekla je Mihajlovićeva.\nOna je dodala da su problemi u realizaciji projekta rešeni zahvaljujući tome što su svi učesnici u projektu radili kao tim, i posebno se zahvalila radnicima i izvođaču, koji je održao reč i završio spajanje u dogovorenom roku.\nPredsednik pokrajinske Vlade Igor Mirović, rekao je da je danas veliki dan za Novi Sad, Vojvodinu i Srbiju, jer će most biti deo modernizovane pruge najpre od Beograda do Novog Sada, a u drugoj fazi i do Budimpešte.\n„Hvala Vladi Srbije, a posebno potpredsednici Vlade koja je zajedno sa svojim saradnicima „muški“ gurala ovaj projekat, za čiju realizaciju je bilo potrebno na dnevnom nivou koordinirati više učesnika u projektu i rešavati brojne tehničke probleme“, rekao je Mirović i dodao da će se pravi značaj ovog projekta shvatiti kad se vozom od Novog Sada do Beograda bude putovalo četrdesetak minuta.\nŠef Delegacije EU u Srbiji, Sem Fabrici, rekao je da je spajanje Žeželjevog mosta značajna prekretnica u realizaciji projekta i podsetio da je Evropska unija bila uključena od najranije faze i donirala ukupno 34 miliona evra.\n„Žeželjev most važan je za Novi Sad, Vojvodinu i Srbiju u celini, jer je deo jednog od glavnih koridora u ovom delu Evrope, Koridora 10, ali i deo nove transportne politike Srbije, koja je deo procesa pristupa Srbije Evropskoj uniji“, rekao je Fabrici.\nŠpanska kompanija „AZVI“, koja je izvođač radova na izgradnji novog Žeželjevog mosta, u petak 20. oktobra na ventralnom rečnom stubu u sredini Dunava spojila je lukove sa bačke i sremske strane. Na taj način, stvoreni su uslovi za nastavak izgradnje železničkih i drumskih saobraćajnica preko Žeželjevog mosta. Uz pomoć barži i specijalnih konstrukcija do središnjeg stuba dovučen je duži luk od 219 metara sa bačke strane. Prethodno je, početkom septembra već na sredini reke bio postavljen i luk sa sremske strane, dugačak 177 metara.\nNovi Žeželjev most imaće dva železnička koloseka, dve drumske saobraćajnice širine 7,7 metara i dve pešačko-biciklističke staze. Most je izgrađen od čelićne konstrukcije, sa dva luka i jednim rečnim stubom. Žeželjev most je ukupne dužine 474 metara i širine 31 metar, a težina čelične konstrukcije je skoro 12 hiljada tona.\nPored izgradnje Žeželjevog mosta, biće izgrađene i pristupne saobraćajnice.\nČitava investicija izgradnje novog Žeželjevog mosta vredna je 51 milion evra, a investiciju vodi železnička kompanija „Infrastruktura železnice Srbije“.


EVROLIGA, KOŠARKA 18/05/2017\nŠTETA: Juniori Crvene Zvezde ubedljivo vodili, pa izgubili od CSKA na startu završnog turnira Evrolige!\nJuniori Crvene zvezde izgubili su od vršnjaka iz moskovskog CSKA 84:80 u A grupi Fajnal-ejta Evrolige u Istanbulu. Mladi košarkaši Zvezde ispustili su 17 poena prednosti koju su imali sredinom druge deonice i u finišu…\nKOŠARKA, NBA 17/05/2017\nKošarkaši Golden stejta poveli sa 2:0 u finalu Zapadne konferencije NBA lige, pošto su prošle noći na svom terenu pobedili San Antonio sa 136:100. Voriorse je do ubedljive pobede vodio Stef Kari sa 29 poena…\nKOŠARKA, NBA 15/05/2017\nNBA: Golden Stejt posle preokreta do 1:0 u finalu Zapada\nKošarkaši Golden Stejta poveli su sa 1:0 protiv San Antonija u finalu Zapadne konferencije NBA lige, pošto su sinoć na svom terenu pobedili sa 113:111. San Antonio je propustio veliki priliku da dodje do brejka…\nKOŠARKA, REPREZENTACIJA 13/05/2017\nPROBLEM ZA ĐORĐEVIĆA: Jedan od najboljih srpskih košarkaša najverovantnije ne igra na Evropskom prvenstvu!\nNemanja Bjelica najverovatnije neće igrati za Srbiju na Evrobasketu. Ovo je na svom Tviter nalogu objavio američki novinar Daren Volfson. – Rečeno mi je da Bjelica vrlo, vrlo verovatno neće igrati na Evrobasketu u septembru. Još…


srbijasport.net - Vesti - Prva liga Srbije - Nova provera forme Kragujevčana\nPonedeljak, 08.03.2021 02:12\nNovu proveru, petu po redu ove zime, fudbaleri Radničkog 1923 imaće u sredu, 12. februara, od 14 časova, kada će na pomoćnom terenu stadiona "Čika Dača" odigrati prijateljsku utakmicu sa Slogom 33 iz Petrovca na Mlavi. Kragujevčani će u susretu sa Petrovčanima pokušati da nastave niz trijumfa u pripremnim susretima, a ujedno i da poprave određene aspekte u svojoj igri. To se pre svega odnosi na igru u defanzivi, budući da su "crveni" na poslednje dve utakmice, protiv Jagodine i Sloge iz Požege, primili po dva gola.\nNakon duela sa Slogom 33, ekipu trenera Darka Milisavljevića očekuju još dve provere do starta prolećnog dela sezone u Prvoj ligi Srbije. Već u subotu "crveni" će ugostiti Jedinstvo iz Uba, dok je generalna proba planirana za 22. februar protiv lidera Srpske lige Zapad, ekipe Borca 1926 iz Čačka.


5 znakova da se zabavljate sa NARCISOM - Bizlife.rs\n22:37 Beograd, 25/03/2017\nAko ste u vezi sa narcisom, ili sa nekim za koga sumnjate da je narcis, može biti veoma teško objasniti šta se to između vas dešava. Na primer, na svakodnevnom nivou se možete osećati usamljeno, ali da ne razumete baš zašto je to tako. Možda se osećate kao da stalno izgovarate pogrešne stvari i ljutite partnera, ali nemate predstavu šta ih to zapravo ljuti. Bez pravih reči kojima bismo nešto opisali sve može delovati veoma zbunjujuće, posebno ako pre niste čitali baš ništa o poremećajima ličnosti.\nAko ste u vezi sa narcisom, ili sa nekim za koga sumnjate da je narcis, može biti veoma teško objasniti šta se\nveze ljubavni odnosi narcis ljubav


Evo kako izgleda najmanje oklopno vozilo (VIDEO) - Zanimljivosti o automobilima\nEvo kako izgleda najmanje oklopno vozilo (VIDEO)\nTata Motors već nepunu deceniju nudi MBPV, odnosno Micro Bullet-Proof Vehicle. Radi se o borbenom vozilu namenjenom borbi u zatvorenim prostorima. Da, dobro ste pročitali, ovo vozilo ide tamo gde klasično borbeno vozilo ne staje. Ako pomislite na aerodrome, železničke stanice, šoping-centre i slične objekte ova ideja postaje puno jasnija i logičnija.\nMBPV ima sve što je potrebno za uspešnu borbu i neutralizaciju neprijatelja, piše Index.hr. Pre svega se radi o vozilu minijaturnih dimenzija što omogućava odlične manevarske karakteristike. Na sve dodajte mogućnost zakretanja sva četiri točka i malu masu pa dobijate odličnu bazu za nezaustavljivo vozilo spremno da se penje i uz stepenice.\nTačka na i su zaštitni paneli koji štite od pešadijskog naoružanja. S druge strane putnici, odnosno vojnici mogu da dgovore u svakom smeru zahvaljujući za to predviđenim puškarnicama. Ugrađeni prozori garantuju preglednost okoline na svih 360 stepeni. Vozilo ima još jednu prednost, a to je nečujni električni pogon, pa lako može da se prišunja u neposrednu blizinu neprijatelja.\nLamborghini Huracan za off-road (VIDEO)


Odbor usvojio šest amandmana na predlog deklaracije — Викиновости\nOdbor usvojio šest amandmana na predlog deklaracije\nOstale vesti iz Vojvodine\n12. maj 2016.: Akcija "Cif čisti Srbiju" nastavljena u centru Zrenjanina - Očišćen spomenik kralju Petru I Karađorđeviću\n12. mart 2016.: Arapi planiraju velika ulaganja u Zobnaticu\n11. decembar 2015.: Preminuo Branislav Jovanović, potpredsednik Vikimedije Srbije\n2. decembar 2015.: NVO: Ne treba nam spomenik vojvodi Knićanina u Pančevu\n20. jun 2015.: Satelitski predajnik prati retku pticu iz Subotičke peščare\nNovi Sad/ Srbija (Beta) - Odbor za pitanja ustavno-pravnog položaja Vojvodine usvojio je u ponedeljak šest amandmana na predlog teksta deklaracije o zaštiti ustavnih i zakonskih prava Vojvodine, koje su podneli predstavnici vladajućih stranaka, Lige socijaldemokrata Vojvodine i Saveza vojvođanskih Mađara.\nPredsednik Vlade Vojvodine Bojan Pajtić na sednici Odbora rekao je da će predložiti pokrajinskoj vladi da pojedine amandmane prihvati i ugradi u tekst deklaracije, o kojoj Skupština Vojvodine treba da raspravlja 20. maja.\nPajtić je i potpredsednik Demokratske stranke, koja je stožer vladajuće koalicije u pokrajini.\nŠef poslaničke grupe Saveza vojvodjanskih Mađara Šandor Egereši rekao je da je ta stranka podnela nekoliko amandmana na tekst predloga deklaracije, s ciljem da se tekst unapredi ali i da se doprinese unapređenju poštovanja ustavnih i zakonskih prava Vojvodine.\n„Ja Vojvodinu doživljavam kao građanin ove pokrajine, a ne građanin srpske Vojvodine. Ja živim u mojoj Vojvodini i pritom naravno ne sporim državnost Srbije“, rekao je Egereši.\nŠef poslaničke grupe Lige socijaldemokrata Vojvodine Branislav Bogaroški rekao je da Vojvodina kao autonomna pokrajina proizlazi iz antifašizma i iz Narodnooslobodilačke borbe.\n„To je sistem vrednosti na kojem počiva i EU kao celina, a tada je iskazana volja naroda Vojvodine“, kazao je Bogaroški.\nU tom amandmanu se navodi da je autonomija Vojvodine „istorijsko i prirodno pravo“ njenih građana, jer je nastala i potvrđena voljom naroda Vojvodine na skupštini, u julu 1945. godine, kada su oni jedinstvenom voljom odlučili da se priključe Srbiji.\nČlan Odbora iz redova eksperata, profesor Pravnog fakulteta Slobodan Orlović rekao je da su nosioci suvereniteta građani Srbije, a ne građani Vojvodine.\nPredsednik Skupštine Vojvodine i Odbora za pitanja ustavno-pravnog pitanja Vojvodine Ištvan Pastor rekao je da je danas uspešno savladana lekcija o potrebi da rasprava bude demokratska i otvorena i izrazio zadovoljstvo zbog toga.\n„Odbor usvojio šest amandmana na predlog deklaracije” Новинска агенција Бета, 13. мај 2013. (srpski)\nPreuzeto iz „https://sr.wikinews.org/w/index.php?title=Одбор_усвојио_шест_амандмана_на_предлог_декларације&oldid=3128934”\nOva stranica je poslednji put uređena na datum 13. maj 2013. u 22:26 č.


Tužioci iz regiona Mitrovice pokreću novi program saradnje u cilju jačanja pravosudnog sistema Kosova - EULEX Kosovo\nTužioci iz regiona Mitrovice pokreću novi program saradnje u cilju jačanja pravosudnog sistema Kosova\nTužioci EULEX-a i Kosova iz regiona Mitrovice danas su razmatrali i dogovorili nove planove za zajednički rad kroz aktivnosti nadgledanja, podučavanja i savetovanja (NPS) tokom simpozijuma u Peći.\nGlavni tužilac EULEX-a, Johanes Vresvijk i glavni državni tužilac, Ismet Kabaši, učestvovali u programu tokom diskusije i formalnog ručka.\nJohanes van Vresvijk je rekao:\n„Nadgledanje, podučavanje i savetovanje (NPS) naša su ulaganja u dugoročno jačanje pravosudnog sistema Kosova. To je od apsolutnog značaja za integraciju Kosova u EU.\nOvaj novi program će unaprediti učinak, povećati transparentnost i odgovornost tužilaštva zasnovanog na međunarodnim standardima i najboljoj evropskoj praksi. Radi se o kosovskim tužiocima koji istražuju slučajeve uz pomoć i podršku kolega iz EULEX-a, kada je to potrebno. To obuhvata sve dužnosti tužilaca, npr: sakupljanje informacija, konfiskaciju mere alternativnog pritvora i odnos između policije i tužilaca. Za region Mitrovice dogovorili smo da će se velika pažnja posvetiti krivičnim predmetima.\nDanašnja radionica obeležava značajan korak za razmenu iskustava i saradnju između pandana. Takođe, pomoći će da se obezbedi integrisanje naših planova za NPS širom Kosova.“.\nIsmet Kabaši je rekao:\n„Tužioci EULEX-a imaju odlučujuću ulogu za tužioce Republike Kosova, prvenstveno u pogledu nadgledanja, podučavanja i savetovanja prenoseći najbolje prakse sistema tužilaštava iz svojih zemalja. Imajući u vidu te uspehe, tužioci EULEX-a bi trebalo da se ubuduće angažuju uglavnom na nadgledanje, podučavanje i savetovanje domaćih tužilaca a da preuzimaju sve manje izvršnih ovlašćenja.\nŠto se tiče regiona Mitrovice, kada govorimo o polju izvršnih ovlašćenja, EULEX bi trebalo da prvenstveno radi u mešovitim timovima. Timski rad je najbolji i najuspešniji način za stvaranje transparentnog i nezavisnog sistema tužilaštva u Republici Kosovo, da bi on funkcionisao u skladu sa najboljim standardima zemalja Evropske unije.“.


Eminem žešći no ikad\nKrstarica 18. jula 2001. 00:00\nEminem je naoštrio svoje hip-hop kandže i rešio da još jednom isprovocira svet. U novoj pesmi on napada sam „krem“ trenutno popularnih svetskih muzičkih izvođača. Na njegovoj crnoj listi se ovoga puta nalaze sledeća imena: Britni Spirs (Britney Spears), Vitni Hjuston (Whitney Houston), Everlast, DJ Lethal (iz grupe Limp Bizkit), Džastin Timberlejk ([Justin Timberlake] grupa N“ Sync) i glumac Ben Aflek (Ben Affleck). Eminem će pevati o njima u prvoj verziji svoje pesme „Ain“t Nuttin“ But Music“.\nTa pesma je deo albuma „Devils Night“ koji je snimio njegov prateći bend D12. Nova pesma nije ništa manje provokativna nego što smo navikli kada je Eminem u pitanju. Slim Shady u njoj ispaljuje svoje otrovne strelice prema Britni Spirs i pita je kako to da još uvek nije spavala sa njim jer je već „tako bogat“.\nIzgleda da će advokati poznatog repera narednih dana raditi prekovremeno.


Auto putevi strave u Srbiji\n23. децембар 2013. у 11.38\nEvo drugi dan od kako su neduzni vozaci poginuli na auto putu strave u Srbiji! Politicari se ponasaju kao da ništa nije ni bilo!\nI dalje urlicu kako im je skocio rejting, kako su uradili ovo ili ono istorijsko delo u koje narod uopste ne veruje!..\nKatkad po koji dezurni državni poslusnik na televiziji hvali, kako se je saobracaj normailozovao na granicnim prelazima jer je Vlada\nnaredila da se pojednostavi procedura prilikom ulaska putnika u Srbiju na granicnim prelazima! Sada vozaci cekaju do 30 minuta sto je notorna laz koju državni cinovnici izgovaraju!\nNajopasnije laži srpskih politicara koji se sada pravdaju se kako je tragedija dogodila se zbog silnog pritiska vozila koji su pristizali na granicne prelaze a granicari eto nisu stizali da svim vozaca skidaju gace i zato su cekali i po petnaest sati na jednom mestu!\nKad su ogromne mase vozaca tvrde politicari, konacno krenuli sa granice, vozili su tako prebrzo po gustoj magli i eto dogodila se tragedija!\nIvica Dacic, Milorad Veljovic, Aleksandar Antic – vladari Republike Srbije a sva trojica zamislite dolaze iz komunisticke partije Slobodana Milosevica, mole i savetuju vozace da slusaju njihove savete i neće se ništa dogoditi!\nNa drugoj strani svedoci uzasne tragedije i Damir Okanovic iz Bezbednosti za saobracaj, svedoce da su u toj tragediji iskljucivi krivci bas Vlada Srbije i ova trojica koji obmanjuju javnost, jer nigde na svetu nema kao na ulazima u Srbiju, da granicari obavezno kontrolisu svakog putnika. Uzmimaju pasose, skeniraju ih sa sporohodnom internet aparaturom i nije cudno da se za sat vremena skupi bar hiljadu vozila a za deset sati naparave se kolone od dvadeset kilometara!\nPutnici koji su za deset sati presli 1200 kilometara i stigli do Batrovaca ili Horgosa, morace još toliko da cekaju na staljinistisku kontrolu srpskih granicara !\nPo napustanju kontrole vozeci maglovitim auto putem, neće nigde naici na signalizacije na maglu i na upozorenje na brzinu voznje maglovitim auto putem!\nNa auto putevima strave i uzasa nema automobila presretaca - da upozoravju usnule i premorene vozace kako bi vozili sporije, jer je gusta magla na putu! Ali zato ima policije na svakom drugom cosku\ngde uopste nije potrebno, cekaju i vrebaju vozace kako bi usicarili koji evro!\nO tome srpska politicka elita i njihovi tv i novinarski poslusnici ništa ne govore, nego je državna vruska na precac samo savetovali da se pojednostavi procedura na granicnim prelazima, sto znači da im je ipak iz guzice uslo u glavu ono sto je trebalo još pre dvadeset godina da se uradi !\nA da li je tu kraj – niko ne postavlja pitanje odgovornosti za poginule!\nKo je odgovoran i ko treba da zavrsi na robiji zbog sve cescih tragedija sirom drzve Srbije uzrokovano zastarelim Zakonima kao i državnickoj nesposobnosti i alavaoscu!


– Francuska već uveliko, od 2012. godine, sarađuje sa Srbijom, kroz dva tvining projekta – podsetio je Gasto. – Sa Ministarstvom poljoprivrede sarađujemo na projektu posvećenom zdravoj životnoj sredini, a takođe i na projektu organizacije organske proizvodnje. Gasto je naveo kako je Francuska pomogla Srbiji i u organizovanju Agencije za agrarna plaćanja, čije osnivanje je bilo ključno za dobijanje novca iz IPARD fondova.\n– Pomažemo, takođe, u usklađivanju zakonodavstva Srbije sa zakonodavstvom EU – bio je jasan Gasto. – Srbija i Francuska imaju zajedničku viziju i isti pogled na poljoprivredu. Borislav Brunet, specijalista za preciznu poljoprivredu, podsetio je da živimo u doba četvrte revolucije, digitalne, i kako je ona našla svoje mesto i u poljoprivredi.


RTS :: MSP smenjuje trećinu ambasadora, traže se "prava rešenja"\nPolitika MSP smenjuje trećinu ambasadora, traže se "prava rešenja"\nčetvrtak, 10. jan 2019, 19:30 -> 20:45\nMSP smenjuje trećinu ambasadora, traže se "prava rešenja"\nOd 69 diplomatskih predstavništava u 27 država Ministarstvo spoljnih poslova najavljuje smenu najmanje trećine ambasadora. Pojedini će nastaviti diplomatsku misiju u novim državama, a za nekoliko ambasada još nema adekvatnog rešenja. Četvorogodišnji rok službe probile su diplomate u Kini, Rusiji, Ukrajini, Makedoniji, Crnoj Gori, Češkoj, Švajcarskoj, kao i u NATO-u i Ujedinjenim nacijama.\nOve godine je 180 godina od uspostavljanja moderne srpske diplomatije – u tim godinama zvanične stavove Beograda zastupali su, na primer, Ivo Andrić, Jovan Dučić, Milan Rakić, Miloš Crnjanski. Sa vremenima, diplomate se nisu samo menjale, već su i nedostajale.\n"Običaj je da kažemo najskuplja je diplomatija koja ne radi. Da li je i kakav je slučaj sa današnjom našom diplomatijom u to se ne bi upuštao, ali je nesumljivo izraz ovo odsustvo dogovarajućeg diplomatskog predstavništva u raznim delovima sveta, očigledno je izraz svojevrsne krize naše diplomatije i položaja u kome se nalazi", kaže Pavle Jevremović, bivši ambasador Srbije pri UN.\nDa nešto u sistemu ne štima možda ukazuje i predložena smena ambasadora u Francuskoj – slučajno ili ne dolazi posle njegovog sukoba sa direktorom Srpskog kulturnog centra u Parizu Radoslavom Pavlovićem. Rajko Ristić jedan je od trećine koji će, kako se najavljuje, biti zamenjeni.\n"Da jedan broj zemalja u kojima u ovom trenutku nemamo ambasadore, trenutno je to pet zemalja, da što pre popunimo, da neke ambasadore kojima je istekao četvorogodišnji mandat, a ostali su na funkciji da obavljaju poslove, da jednostavno neke imenujemo, neke zamenimo", objašnjava Veljko Odalović, generalni sekretar Ministarstva spoljnih poslova.\nNadležni se pozivaju na komplikovanu i dugu proceduru – od izbora ambasadora, preko ukazakoji potpisuje predsednik, do agremana.\n"Sada se ukazuje potreba za jednim možda malo jačim, da kažem uslovno, gasom, jer prosto ljudi koji su već četiri, pet godina, neki ulaze i u šestu godinu su neko ko apsolutno obavlja svoje poslove kvalitetno i tu nemamo mi dilema, ali u svakom slučaju razmišljamo o tome da u kući i iz kuće što je moguće više i profesionalaca, ali i javnih ličnosti", naglašava Odalović.\nIako se diplomatija promenila, nisu i poželjne osobine najviših diplomatskih predstavnika.\n"Opšta kultura i obrazovanje, razume se nivo inteligencije i spremnosti ličnosti da brani interese, da ima osećaj za odbranu interesa svoje zemlje i promociju politike, a onda razume se stručno obrazovanje, odgovarajuće kvalifikacije, poznavanje jezika", ističe Jevremović.\nIskusne diplomate tvrde – kada nema ambasadora, nema ni prijema predstavnika države na valjanom nivou! Sa druge strane, Ministarstvo spoljnih poslova uverava da Srbija u tim državama nije bila na gubitku, jer su poslove pokrivali ambasadori iz drugih zemalja. Čak i u najvećoj diplomatskoj borbi koja se trenutno vodi.


Obama: "Gadafi mora da ode"\nPredsednik Obama odgovara na pitanja na zajedničkoj konferenciji za novinare sa meksičkim predsednikom Kalderonom, 3. marta 2011.\nAmerički predsednik Barak Obama izjavio je da je libijski predsednik Moamer Gadafi izgubio legitimitet kao lider, te da mora da podnese ostavku. Na konferenciji za novinare posle susreta sa meksičkim predsednikom Felipeom Kalderonom, Obama je rekao da je američkim agencijama dao upustvo da ispitaju “sve opcije koje su na raspolaganju” kada je reč o Libiji, i dodao da je odobrio upotrebu vojnih aviona za evakuaciju Egipćana iz regiona. Predsednik Kalderon je osudio nasilje protiv civila u Libiji, uz ocenu da je nemoguće da dodje do “masakra” civila, a počinioci ne budu kažnjeni.\nMedjunarodni krivični sud najavljuje istragu\nLuis Moreno Okampo, tužilac Medjunarodnog krivičnog suda.\nU medjuvremenu, svetske organizacije sve intenzivnije reaguju na libijsku krizu. Tužilac Medjunarodnog krivičnog suda, Luis Moreno-Okampo pokrenuo je istragu protiv Gadafija, njegovih glavnih saradnika i nekih od njegovih sinova. On je istakao da će istražiti navode o zločinima protiv čovečnosti za vreme nasilnog gušenja anti-vladinih protesta u Libiji.\nDirektor organizacije Hjuman rajts voč, Ričard Diker, pozdravlja istragu koja se pokreće na osnovu preporuke Saveta bezbednosti Ujedinjenih nacija. Diker u današnjem saopštenju navodi da je ta preporuka jasna poruka Gadafiju i pripadnicima njegovih snaga da "zločinačko ugnjetavanje mirnih demonstranata donosi sa sobom krivične posledice".\nVisoka predstavnica EU za spoljnu politiku, Ketrin Ešton saopštila je da će se ministri spoljnih poslova Unije okupiti u Briselu na seriji sastanaka o Libiji, počevši od 10. marta.\nGeneralni sekretar NATO-a Anders Fog Rasmusen danas je saopštio da Alijansa nema nameru da interveniše u Libiji, ali da "planira sve mogućnosti". Rasmusen je to izjavio dan pošto je Arapska liga odbacila svaku mogućnost spoljašnje vojne intervencije i pošto je američki sekretar za odbranu Robert Gejts izjavio da bi uspostavljanje zone zabrane letenja zahtevalo prethodni udar na sisteme Gadafijeve protivazdušne odbrane.\nU međuvremenu, venecuelansko Ministarstvo informacija je saopštilo da je predsednik Ugo Čavez razgovarao sa Gadafijem o formiranju bloka prijateljskih zemalja koje bi posredovale u rešavanju krize u Libiji. Navodi se da su dva lidera razgovarala o predlogu za osnivanje "Mirovne komisije", ali se ne iznose nikakvi detalji. Čavez je već rekao da se neće priključiti osudama Gadafija i upozorio da Vašington priprema vojnu invaziju na Libiju.


Demokratski kandidati za predsedničku nominaciju na sceni u Los Anđelesu (Foto: AP)\nDemokratski predsednički kandidati održali su u četvrtak uveče u Los Anđelesu do sada najživlju debatu. Sedmoro političara raspravljalo je o temama kao što su ekonomija, zdravstvena zaštita, klimatske promene, reforma sistema finansiranja kampanja, kao i o tome ko najpre može da pobedi predsednika Trampa sledeće godine.\nOpoziv predsednika Trampa u Predstavničkom domu bio je velika tema debate, koju su organizovali javni servis PBS i portal Politiko. Svi demokratski kandidati, među kojima i favorit Džo Bajden, podržali su opoziv Trampa. Međutim, Bajden je naglasio da će, ako bude izabran sledeće godine, sarađivati sa republikancima.\nBajden, koji ima 77 godina, nije želeo da se obaveže da će kandidovati i za drugi mandat ako bude izabran u novembru 2020.\nNa drugom mestu iza Bajdena, prema nekoliko novih anketa, nalazi se senator iz Vermonta Berni Sanders. On je kritikovao učinak predsednika Trampa u ekonomiji.\nDvojica vodećih u poslednjim anketama: Džo Bajden i Berni Sanders (Foto: AP)\nEkonomija je takođe bila u centru pažnje senatorke iz Masačusetsa Elizabet Voren. Ona je obećala da će smanjiti jaz između bogatih i siromašnih.\nMeđu najpopularnijim kandidatima je i gradonačelnik Saut Benda u Indijani, Pit Butidžiž. On je upozorio demokrate da će izazvati otpor birača svojim skupim i širokim ekonomskim predlozima.\nBiznismen Endrju Jeng upozorio je demokrate da rizikuju da izgube trku za Belu kuću 2020 ako se budu koncentrisali samo na predsednika Trampa.\n“Što više se budemo ponašali kao da je Donald Tramp izvor svih naših problema, Amerikanci će sve više gubiti poverenje u to da mi zaista vidimo šta se dešava u našim zajednicama i da možemo da rešimo te probleme”.\nPitanja trgovine i spoljne politike su takođe privukla pažnju u novoj demokratskoj debati. Nekoliko kandidata je iskazalo podršku prodemokratskim demonstrantima u Hong Kongu, a među njima i senatorka iz Minesote Ejmi Klobučar.\n“Želimo da pošaljemo poruku Kinezima – da stojimo čvrsto uz svoje saveznike i imamo jasnu i doslednu spoljnu politiku kada se radi o ljudskim pravima”.\nU debati je učestvovao i biznismen Tom Stajer. Prvi stranački izbori biće održani 3. februara u Ajovi.


Press Online :: Hronika :: „Drumska mafija": U Crnoj Gori uhapšen Miloš Nedeljković!\n21. 07. 2010. - Autor: (D. M.)\n„Drumska mafija": U Crnoj Gori uhapšen Miloš Nedeljković!\nBivši finansijski direktor JP „Putevi Srbije" Miloš Nedeljković uhapšen je sinoć u Crnoj Gori na osnovu Interpolove poternice!\nLociran u Budvi... Miloš Nedeljković\nOn se dovodi u vezu sa malverzacijama u ovom javnom preduzeću, a o njegovom prebivalištu nije bilo pouzdanih podataka još od 2006. godine, kada je nestao uoči hapšenja članova takozvane „drumske mafije".\nKako saznaje Press, Nedeljković je uhapšen u Budvi, a locirali su ga, gotovo slučajno, pripadnici Službe za borbu protiv organizovanog kriminala, dok su radili na drugom predmetu. Obaveštenje o tome odmah je poslato crnogorskim vlastima, koje su morale da ispune svoju obavezu, budući da je za njim bila raspisana Interpolova poternica.\nNedeljkoviću se izgubio svaki trag pre više od četiri godine, neposredno pre hapšenja osumnjičenih u slučaju „drumske mafije". Iako se njegovo ime nije našlo na prvobitnoj optužnici, sumnjalo se da je upravo on imao jednu od glavnih uloga u kriminalnom poduhvatu kojim je država oštećena za više od 700 miliona dinara! Poslednji koji ga je video je bivši generalni direktor „Puteva Srbije" Branko Jocić, i to na službenom putu. Prema Jocićevim rečima, Nedeljković mu je po prelasku granice rekao da će izaći iz vozila, i od tada više nije viđen.\nZoran Nedeljković, Milošev mlađi brat, bio je osumnjičen da je jedan od organizatora „drumske mafije", odnosno za zloupotrebu službenog položaja i zločinačko udruživanje. Početkom juna 2006. on je izvršio samoubistvo u ćeliji Okružnog zatvora u Beogradu, obesivši se o čaršav vezan za gornji deo kreveta. Krajem 2009, krivično veće Specijalnog suda osudilo je 41 osobu na ukupno 131 godinu i deset meseci zatvora zbog malverzacija sa naplatom putarine, dok je njih devet oslobođeno zbog nedostatka dokaza.


RADOJIČIĆ: JEVREJSKA ZAJEDNICA OSTAVILA DUBOK PEČAT NA KULTURU I RAZVOJ | SRNA\nBANjALUKA, 27. JANUARA /SRNA/ - Gradonačelnik Banjaluke Igor Radojičić rekao je da je jevrejska zajednica na području ovog grada postojala vijekovima, te da je, iako malobrojna, ostavila dubok pečat na kulturu i razvoj ovih krajeva.\n"Brojne jevrejske porodice bile su poznate u razvoju i istorijatu grada Banjaluke", rekao je Radojičić novinarima nakon što je povodom Dana sjećanja na žrtve Holokausta položio vijenac na jevrejskom dijelu groblja u banjalučkom naselju Pobrđe.\n"U Banjaluci je izgrađen novi Jevrejski centar koji je jedan od simbola njihovog viševjekovnog prisustva na ovim prostorima, a grad Banjaluka i Republika Srpska danas održavaju vrlo bliske i dobre odnose sa Izraelom i jevrejskom zajednicom", istakao je Radojičić.\n"Pred nama je održavanje nekoliko komemoracija povodom stradanja srpskih civila u banjalučkim naseljima Drakulić i Šargovac i vrlo se dobro razumijemo sa jevrejskom zajednicom o ovoj tragičnoj temi", poručio je Radojičić.\n"Na ovaj način želimo da odamo počast svim stradalim, ali i da podsjetimo čitav svijet na zlo koje može da se desi. Nastojimo da spriječimo da se tako nešto više ikad ponovi", istakao je Mikeš.


70 GODINA KINESKE MORNARICE\nSi nadgleda realizaciju plana o modernizaciji Narodnooslobodilačke vojske Kine uvođenjem savremenih "nevidljivih" letelica i nosača aviona.\nKina pojačava svoje prisustvo u spornom Južnom kineskom moru i oko Tajvana, što je uznemirilo region i američku administraciju.\nMornarica je u centru plana o modernizaciji oružanih snaga.\nPeking planira da projektuje svoju moć daleko od kineskih obala i da štiti trgovačke rute i svoje građane u inostranstvu.\nSi je rekao na sastanku sa mornaričkim oficirima u Ćingdau da svetske mornarice treba da sarađuju u zaštiti pomorskog mira i reda.\n- Kineski narod voli mir, teži miru i nepokolebljivo će ići putem mirnog razvoja - dodao je Si.\nOn je istakao da svi treba da se međusobno poštuju i odnose kao prema jednakima, da jačaju međusobno poverenje, dijalog o pomorskim pitanjima i razmenu, kao i da prodube pragmatičnu saradnju među mornaricama.\nSi će pratiti paradu tokom dana, a za sada nije poznato da li loši vremenski uslovi u ovoj oblasti, sa maglom i kišom, mogu da poremete događaj.


Ubedljiva pobeda Zvezde – Okvir\nU drugom kolu Lige Evrope fudbaleri Crvene zvezde pobedili su večeras u Beogradu češki Liberec sa 5:1 (2:1) i sa osvojena tri boda drugi su u grupi L, iza Hofenhajma koji je vodeći sa maksimalnih šest bodova.\nU narednom kolu Zvezda će 5. novembra ugostiti belgijski Gent, koji je poražen u prva dva kola.\nDo ubedljive pobede crveno-beli su stigli pogocima El Fardu Bena u 7. i 22, Milana Gajića u 50, Aleksandara Kataija u 67. i Dijega Falčinelija u 70. minutu. Jedini gol za Liberec postigao je Jan Matušek u 41. minutu.\nŠampion Srbije odigrao je odličnu utakmicu i ostvario najubedljiviju pobedu u grupnoj fazi takmičenja u evrokupovima. Izabranici Dejana Stankovića u meč su ušli sa velikom energijom, bez previše respekta prema protivniku i takav pristup je doneo rezultat.\nPrijem za heroje sa Dorćola\nOtkazane prestave Narodnog pozorišta u Beogradu\nSirija traži da SAD plate za žrtve vazdušnih napada


Nakon što je krajem aprila u Pekingu potpisan Protokol o saradnji između Republike Srbije i Narodne Republike Kine na izgradnji Fruškogorskog koridora, Vlada je krajem prošlog meseca usvojila izmene Uredbe o Prostornom planu područja posebne namene infrastrukturnog koridora državnog puta Novi Sad-Ruma-Šabac i Šabac-Loznica. Da se na projektu ozbiljno radi, svedoči i činjenica da su izmene uredbe objavljene već sutradan u Službenom glasniku, da bi stupile na snagu već ovog vikenda.\nUkupna površina prostornog plana obuhvata 1.114,75 kvadratnih kilometara, a vezana je za osam katastarskih područja, koja se nalaze u delovima Novog Sada, Sremskih Karlovaca, Iriga, Rume, Sremske Mitrovice, Šapca, Bogatića i Loznice. U izmenjenoj uredbi sada su katastarski brojevi parcela koje su cele ili delimično zahvaćene Fruškogorskim koridorom, a svi koji su zainteresovani mogu tekst tog dokumenta naći na sajtu Vlade, ili u Službenom glasniku od 31. maja. Istovremeno se navodi i da će konačna regulaciona linija višetračnog puta, kao i konačan spisak parcela za eksproprijaciju biti definisani nakon izrade i konačnog usvajanja tehničke dokumentacije, kada će biti precizno date i parcele atarskih puteva kao poljoprivrednog zemljišta.\nKljučni građevinski objekat saobraćajnice Novi Sad-Ruma biće dvocevni tunel kroz Frušku goru, koji će svojom dužinom od 3,5 kilometra biti najduži tunel u Srbiji. Fruškogorski koridor će imati četiri kolovozne trake širine po 3,5 metra, ali uprkos tome svrstava se u brze saobraćajnice, a ne u autoputeve jer neće imati zaustavne trake.\nSaobraćajnica će se prostirati od Kaćke petlje na putu Novi Sad-Zrenjanin, a sa autoputem E-75 će se ukrštati kod benzinske pumpe Minut. Koridor s novom saobraćajnicom dalje će voditi prema Dunavu, zatim preko Fruške gore do autoputa Beograd–Zagreb. Brza saobraćajnica će na sremsku stranu preći preko novog mosta koji treba da se izgradi kod crkve na Tekijama, dalje će voditi prema Bukovcu preko tunela ispod Fruške gore.\nTunel će ići prema petlji za Vrdnik, potom će nastaviti ka Rumi. Izgradnja autoputa Novi Sad-Ruma biće podeljena u četiri faze. Prva je Ruma-ulaz u tunel kroz Frušku goru, druga je izgradnja tunela dugog 17 kilometara, treća faza je izgradnja izlaza iz tunela do petlje na Mišeluku i četvrta obilaznica oko Petrovaradina.\nFruškogorski koridor povezaće Koridor 10 i Koridor 4 i stvoriti najkraću vezu između Bosne i Rumunije. Najvažniji značaj koridora Novi Sad-Ruma s tunelom je taj što će se konačno rešiti ogroman problem prolaska teretnih vozila preko Fruške gore i kroz Irig, kuda prolazi jedna od najprometnijih saobraćajnica u Srbiji, sa dnevnim prosekom prolazaka od 10.000 do 12.000 vozila. Izgradnja te saobraćajnice je veoma važna, posebno za građane Iriga, kroz čiji centar prolaze teški kamioni i druga vozila. Procenjuje se da bi izgradnja Fruškogorskog koridora trebalo da košta više od 100 miliona evra.\nKako napreduje Moravski koridor možete pogledati OVDE, a sve izvesniji je i autoput Beograd-Sarajevo. Evo i kada ćemo voziti autoputem od Srbije preko Bijeljine do Modriče.\nMeđu 85 preduzeća koje Ministarstvo privrede još treba da pripremi za privatizaciju je i desetak srpskih banja. Pokazalo se da je reč o složenom problemu koji ne može rešiti samo ministarstvo, pa je u ovaj proces uključena i Direkcija za imovinu.\nMeđunarodni monetarni fond (MMF) pozajmiće Egiptu 2,77 milijardi američkih dolara hitne pomoći za rešavanje ekonomskih problema izazvanih pandemijom korona virusa, saopštio je danas Izvršni odbor fonda.


U Kuršumliji danas počinje revakcinacija protiv Kovida za građane s KiM - Regionpress\nU Kuršumliji danas počinje revakcinacija protiv Kovida za građane s KiM\n9 februara, 2021 RegionPress\t0 Comments\nKako saopštavaju iz Vladine kancelarije za Kosovo i Metohiju, na tri izdvojena punkta u Raški, Kuršumliji i Bujanovcu danas počinje davanje druge doze vakcine protiv virusa Kovid 19 građanima sa prostora Kosova i Metohije.\nImunizacija drugom dozom vakcine protiv Kovida 19 za građane iz južne srpske pokrajine počinje istog dana kada i za građane iz centralne Srbije.\nZahvalјujući Vladi Republike Srbije i predsedniku Aleksandru Vučiću obezbeđene su dovolјne količine vakcina za sve zainteresovane građane s prostora KiM.\nDo sada je vakcinu protiv koronavirusa primilo više od 7.000 lјudi s prostora Kosova i Metohije. Za sve njih, Kancelarija za Kosovo i Metohiju organizuje prevoz kojim dolaze na imunizaciju.\nU Raški se vakcinišu građani iz četiri opštine na severu pokrajine, u Bujanovcu iz Kosovskog Pomoravlјa, a građani iz Metohije i centralnog Kosmeta vakcinu primaju u Kuršumliji, stoji u saopšenju Kancelarije za Kosovo i Metohiju.\n← Veće interesovanje za seoski turizam\nNikola Stevanić novi predsednik OFK Topličanin →\nOrganizovana tribina „Jedna reč više, jedan problem manje“\n14 decembra, 2021 RegionPress\t0


USAID i medjunarodni odnosi\nAmerički zvaničnici ukazuju da se inostrana pomoć ne koristi za podržavanje političkih opozicionih organizacija, nego za povećanje demokratskog učešća ...\nRuski zvaničnici su saopštili da je američkoj Agenciji za međunarodni razvoj naloženo da prekine svoju delatnost u zemlji, jer američki programi za unapređenje demokratije predstavljaju mešanje u izbore. Bez obzira što Rusija nije jedina koja to tvrdi, američki zvaničnici ukazuju da se inostrana pomoć ne koristi za podržavanje političkih opozicionih organizacija, nego za povećanje demokratskog učešća i mirno rešavanje sporova i pritužbi.\nPosle raspada Sovjetskog Saveza, lideri Rusije su zatražili od Sjedinjenih Država pomoć za izgradnju demokratije i tržišne ekonomije. Tokom proteklih 20 godina, organizacije za posmatranje izbora, za praćenje ljudskih prava i borbu protiv korupcije, delimično finansira USAid, koji je za Rusiju obezbedio više od dve milijarde i 600 miliona dolara.\nPredsednik Vladimir Putin je sada zatvorio programe USAid-a, navodno zbog toga što se, pomažući opozicione organizacije, meštaju u izbore.\nAli Dejvid Sater, spoljnopolitički analitičar iz Instituta „Hadson“, kaže da programi USAid-a ne biraju političke strane. Naprotiv, kaže Sater, tim programima se pomaže obespravljenim organizacijama da se oglase legalnim, miroljubivim i demokratskim sredstvima.\n„Postojanje takvih organizacija s jedne strane daje ljudima mogućnost da nauče da štite svoja prava, a sa druge, saznanje da je odbrana tih prava moguća.“\nEgipatski vojni lideri koji su nadzirali prelazak na izabranu vladu, početkom godine su pokušali da izvedu pred sud organizacije koje se zalažu za demokratiju i ljudska prava.\nPopustili su posle nedelja teškog diplomatskog pritiska Sjedinjenih Država.\nDžems Goldgajer, dekan Škole za međunarodne usluge Američkog univerziteta, kaže da su najglasniji kritičari američkih programa za razvoj demokratije često lideri elite, koji nastoje da se održe na vlasti, uprkos sve većem narodnom protivljenju.\n„Ako ste autokratski lider i imate organizaciju koja podstiče civilno društvo, prirodno je da je se pribojavate, da se plašite da finansiranje takve organizacije pomaže ljudima koji bi voleli da više ne budete to što jeste, da više ne budete vladar.“\nVenecuelanski predsednik Ugo Čavez je takođe kritičan prema američkim prodemokratskim akcijama, tvrdeći da su one pokušaj podrivanja njegovih socijalističkih programa. Goldgajer kaže da Sjedinjene Države uistinu promovišu drugačiju ideologiju.\n„Sjedinjene Države generalno teže da podržavaju demokratiju, tržišnu ekonomiju, vladavinu zakona i zaštitu ljudskih prava. Prema tome, ako su te ideje u suprotnosti sa onim što bi mogla da promoviše određena vlada, doćiće do konflikta.“\nGoldgajer kaže da se Sjedinjene Države ne opredeljuju za političke strane, ali podržavaju građenje okvira demokratije koja obezbeđuje vladavinu većine i manjinska prava.


NAJ MENADžER 2014. - Glas Podrinja\nGORAN KOVAČEVIĆ LAUREAT PRIZNANjA „KAPETAN MIŠA ANASTASIJEVIĆ“\nNAJ MENADžER 2014.\nU prelepom ambijentu Barokne sale Skupštine grada Zrenjanina uručene su nagrade „Kapetan Miša Anastasijević“ najuspešnijim firmama, zaslužnim pojedincima i predstavnicima lokalne samouprave i drugih institucija, za uspešan rad u 2014. godini na području Regionalne privredne komore u Zrenjaninu.\nMeđu dobitnicima ovog vrednog priznanja je i direktor kompanije „Gomedž“ Goran Kovačević i to u kategoriji „Naj menadžer 2014“. U obrazloženju, žiri je naveo da je preduzetnički duh gospodina Kovačevića i celokupne kompanije „Gomedž“ odličan primer poslovanja u sektoru trgovine, ali u isto vreme i model kako se i na koji način uspešno može sarađivati sa ostalim tzv. „malim“ preduzetnicima.\n- Od izuzetnog je značaja i to što Goran Kovačević, od osnivanja „Gomedž“ 1995. godine, vizionarski vodi kompaniju, jer su često odluke koje donosi nekoliko koraka ispred konkurencije - navodi se u saopštenju žirija. Posebna zahvalnost izražena je i za doprinos kulturi kroz saradnju sa zrenjaninskim Narodnim pozorištem „Toša Jovanović“ i drugima, kao i za visok stepen društvene odgovornosti koju Goran Kovačević i „Gomedž“ posebno neguju. U ime direktora Kovačevića, koji je bio službeno odsutan, nagradu je primio Dragan Ranisavljević, izvršni direktor za finansije kompanije „Gomedž“.\nUz Kovačevića, nagradu „Kapetan Miša Anastasijević“ primili su i gradonačelnik Zrenjanina Čedomir Janjić, profesorka Fakulteta tehničkih nauka „Mihajlo Pupin“ Dragana Glušac, kompanija „Fulgar East“ Zrenjanin, Milan Mrkšić iz „Mrkšićevih Salaša“, Miroslav Matić, direktor preduzeća „Izolir“ iz Zrenjanina, Predškolska ustanova Zrenjanin, Urgentni centar u Zrenjaninu i drugi.\nPriznanje „Kapetan Miša Anastasijević“ jedno je od najuglednijih privrednih priznanja u Srbiji i dodeljuje se svake godine na nivou regionalnih privrednih komora, kao i Republičko priznanje u Matici Srpskoj u Novom Sadu. Ovo priznanje već petnaestu godinu za redom dodeljuje Privredna komora Vojvodine, Fakultet tehničkih nauka iz Novog Sada i agencija „Media Invent“, u okviru projekta „Put ka vrhu“, a žiri čine istaknuti privrednici, novinari i profesori sa Fakulteta tehničkih nauka u Novom Sadu.


Česi otvorili kafane uprkos korona zabrani – ugostitelji osnivaju politički pokret - 24.01.2021, Sputnik Srbija\nStotine restorana i pabova ponovo su otvoreni širom Češke prkoseći ograničenjima zbog korona virusa. Ugostiteljski objekti zatvoreni su mesecima, a vlasnici kažu... 24.01.2021, Sputnik Srbija\nevropa, vesti, češka\n© AFP 2021 / MICHAL CIZEKČeški ugostitelj Jirži Janecek razgovara sa kolegama iz pokreta Pas je mrtav iz svog restorana.\nStotine restorana i pabova ponovo su otvoreni širom Češke prkoseći ograničenjima zbog korona virusa. Ugostiteljski objekti zatvoreni su mesecima, a vlasnici kažu da ograničenja nisu popravila situaciju.\nProtest je počeo u subotu, a stotine restorana i pabova ponovo su se otvorili u nedelju kada su se pridružili pokretu Čipl PES (Pas je mrtav). Aktivističku grupu osnovalo je nekoliko vlasnika ugostiteljskih objekata, a naziv se odnosi na češki sistem PES („pas“ na češkom) koji reguliše ograničenja.\n„Dugo smo razočarani vladom i želimo da pokažemo da je izabrala pogrešan način. Dosta nam je i mislimo da bi ministri trebalo da razmisle o napuštanju funkcija“, rekao je za AFP suosnivač Čipl PES-a Jirži Janecek, menadžer u pivari i restoranu „Mali Janek“ u gradu Jince.\nRestorani, pabovi, bioskopi, pozorišta, zoološki vrtovi i drugi „nebitni“ objekti zatvoreni su širom zemlje od oktobra prošle godine u pokušaju da se suzbije širenje kovida 19. Prostorima je bilo dozvoljeno da se na kratko, i sa ograničenim kapacitetom, ponovo otvore tokom božićnih praznika.\n„Pridružio sam se protestu jer mislim da je vladina naredba i ono što nam rade poslednjih pet meseci pogrešno. Vidljivo je da broj zaraženih i dalje raste, a restorani su manje-više zatvoreni od oktobra “, rekao je za češke medije Martin Maček, vlasnik dva restorana u istočnom delu zemlje.\nBroj obolelih od korona virusa u Češkoj premašio je 900.000, a dnevni broj registrovanih slučajeva zaraze i dalje se kreće oko 8.000. Više od 15.000 ljudi je preminulo. Iako su brojke niže nego u najgore pogođenim zemljama, od korone je obolela skoro desetina stanovništva zemlje od 10,6 miliona stanovnika.\nPokret Čipl PES, osnovan prošle jeseni i već je organizovao nekoliko protesta protiv ograničenja, za koja smatraju da nisu postigla ništa osim što su ozbiljno oštetila ugostitelje. Ranije ovog meseca, pokret je napravio kilometar dugačak lanac čaša za pivo u centru Praga.\nOve nedelje, organizatori pokreta su došli na ideju da formiraju politički pokret u kojem bi svaki bar i restoran postao politička ćelija. A to bi im omogućilo da odlaske u kafanu prikriju političkim okupljanjima, koja su izuzeta od ograničenja.\n„Prednost političkog pokreta je u tome što se možemo sastajati baš kao što se i naši političari mogu sastajati u parlamentarnoj menzi“, rekao je suosnivač pokreta David Biksadski, prenosi RT.


Filip Višnjić u Spomen-kući porodice Stojanović - GradPrijedor.com - Portal grada Prijedora\nHome»Kultura»Filip Višnjić u Spomen-kući porodice Stojanović\nFilip Višnjić u Spomen-kući porodice Stojanović\n14. avgusta 2011. 3 Mins Read\nPre nekoliko godina otvorena Spomen-kuća porodice Stojanović u Prijedoru deo je Muzeja Kozare i postala je mesto koje godišnje poseti nekoliko stotina mladih i turista u ovom potkozarskom gradu.\nDirektor Muzeja Kozare Milenko Radivojac je jednom prilikom rekao da je Mladen Stojanović, košarkaški stručnjak koji živi u Minhenu, najviše učinio da se sakupe i na jednom mestu predstave slike, crteži, fotografije, knjige, dokumenti i lični predmeti prote Sime Stojanovića i njegova četiri sina, među kojima su čuveni dr Mladen Stojanović, lekar i revolucionar sa Kozare, ali i umetnik Sreten Stojanović.\nOvih dana u Minhenu Mladen Stojanović pravi planove za novo putovanje u rodni grad.\n– Od sestrića Relje Starovića dobio sam bronzani reljef sa likom Filipa Višnjića koji je nastao 1955. i umetničko je delo mog strica vajara i akademika Sretena Stojanovića. Ona će ove jeseni biti odnesena u Spomen-kuću porodice Stojanović i postati deo bogate zbirke dela Sretena Stojanovića, koja sadrži više od stotinu slika, akvarela, grafika i vajarskih umetničkih radova. Uskoro bi u Narodnom muzeju u Beogradu trebalo da bude napravljena u gipsu i kopija skulpture „Moj otac“ Sretena Stojanovića koju je on izradio 1919. na početku studija – kaže Mladen.\nOva vredna zbirka sve više se obogaćuje, a posebnu vrednost imaće reljef sa likom slepog narodnog pesnika i guslara Filipa Višnjića koju je u svojoj kući u Germeringu kod Minhena držao dr Relja Starović.\nNa nagovor Mladena Stojanovića on je delo Sretena Stojanovića odlučio da pokloni Muzeju Kozare, odnosno Spomen-kući porodice Stojanović u Prijedoru koja je za posetioce otvorena u maju 2007. i ima tri dela. Prizemlje čine lični i drugi predmeti članova porodice Stojanović, među kojim su i školske diplome iz 1880. dok je Mladenov deda prota Simo Stojanović učio bogosloviju.\nTu su i lični predmeti legendarnog doktora sa Kozare dr Mladema Stojanovića. Na prvom spratu nalaze se umetnička dela vajara i akademika Sretena Stojanovića. U potkrovlju je sala sa 50 mesta gde se prikazuju filmovi, održavaju izložbe, literarne i muzičke večeri.\nMladen Stojanović iz Minhena sin je Veljkov koji je četvrto najmlađe dete prote Sime Stojanovića i do sada je poklonio više od 80 vrednih ličnih predmeta, dokumenata i umetničkih dela Muzeju Kozare u čijem sastavu je i Spomen-kuća porodice Stojanović. On i dalje neumorno traži, sakuplja i donosi sve što govori o ovoj uglednoj potkozarskoj porodici. Zbog toga ga direktor Muzeja Kozare Milenko Radivojac i naziva savešću porodice Stojanović.\nDo sada je Spomen-kuću porodice Stojanović u Prijedoru razgledalo više od 10.000 posetilaca. Ovih dana završena je i Likovna kolonija „Sreten Stojanović“ koja je održana na Mrakovici sedmu godinu zaredom, a okupila je slikare iz bratskih opština grada Prijedora. Zanimljivo je i da deo najvrednijih vajarskih radova Sretena Stojanovića koji se nalaze u Spomen-kući porodice Stojanović u Prijedoru čini pokretnu zbirku koja putuje po drugim gradovima i muzejima.


srbijasport.net - Vesti - Košarka - Crvena zvezda putuje u Split\nPonedeljak, 19.04.2021 11:30\nKošarkaši Crvene zvezde nakon skoro 20-dnevne pauze nastavljaju takmičenje u ABA ligi utakmicom 20. kola protiv ekipe Splita. Meč se igra u maloj dvorani “Gripe” u Dalmaciji u ponedeljak od 21 sat.\nCrveno-beli nakon velikih problema sa koronom i velikog broja odsutnih igrača uz izuzetno zgusnut raspored u kome su odigrali veliki broj utakmica, putuju u Split nakon dvodnevne pauze od utakmica i u nešto kompletnijem sastavu, sa oporavljenim Nokom i Holom koji su nakon više od mesec dana van terena odigrali prve minute u petak u Pireju.\n- Ekipa Splita je pokazala da može da bude konkurentna i da pobedjuje i ekipe sa samog vrha tabele ABA lige. Posle “duplog programa” koji smo imali prošle nedelje u Evroligi, utakmice su uvek teške, a ne treba zaboraviti da smo mi u takvim okolnostima bili i prošle nedelje kada smo zbog Korone takođe imali duplo kolo u elitnom takmičenju. Zato je potrebno da budemo na adekvatnom energetskom nivou kako bi ostvarili ono što želimo u Splitu. Očekuje nas ekipa sa puno iskustva i zato moramo da budemo maksimalno skoncentrisani. Svakako raduje postepeni povratak igrača u ekipu – rekao je trener crveno-belih Dejan Radonjić.\nKapiten Branko Lazić: - Ekipa Splita je vrlo neugodan protivnik, a meč sa njima nam dolazi u periodu kada se nalazimo u vrlo teškom ritmu utakmica u Evroligi i sa problemima sa skraćenom rotacijom koje smo više puta naglasili. Zato je svakako dobro što se polako kompletiramo, iako smo svesni da niko od igrača koji se polako vraćaju u tim, neće moći odmah i ekspresno da nam pomognu. Očekujem tešku utakmicu protiv zaista dobre ekipe u međuvremenu pojačane i za odličnog i iskusnog Ukića, koja ima svoj cilj, koja je znala i da pobedi favorite na svom terenu. Uostalom, najbolji “podsetnik” da moramo da budem na najvišem nivou u ponedeljak uveče u Splitu je prva utakmica koju smo sa Splitom odigrali u Beogradu i koju smo dobili u dramatičnoj završnici i na jednu loptu – rekao je kapiten crveno-belih.


Утврђене трасе државних путева\nUtvrđene trase državnih puteva\nLokalnim samouprava na teritoriji Braničevskog okruga dostavljeni Elaborati „Trase državnih puteva kroz sedišta gradova i opština“. Predstavnici lokalnih samouprava govorili o postojećim problemima na mreži državnih puteva.\nSa sastanka sa JP „Putevi Srbije“\nPredstavnik JP „Putevi Srbije“, Borivoje Aleksić, napomenuo je da će se u narednoj godini, nakon jasno definisane mreže postojećih državnih puteva, uraditi master plan putne mreže Srbije za narednih 20 godina a tome prethodi sastanak sa lokalnim samoupravama gde će se izneti konkretni problemi koji postoje na putevima na teritoriji Braničevskog okruga. Aleksić je rekao i da je, na osnovu nove odredbe o kategorizaciji puteva, JP „Putevi Srbije“ otišao korak dalje u svojim aktivnostima i u proteklih godinu dana obišli su sve lokalne zajednice gde su utvrđene trase prolaska državnih puteva.\n-Ono što decenijama nije bilo urađeno, sada je na neki način definisano. U saradnji sa lokalnim zajednicama sada su utvrđene trase državnih puteva i način na koji funkcioniše transferni saobraćaj, rekao je Aleksić i napomenuo da će u nadležnost lokalnih zajednica biti prebačene saobraćajnice koje se decenijama ne koriste kako bi samostalno širili svoju putnu mrežu.\nNa skupu u Požarevcu predstavnicima lokalnih samouprava na teritoriji Braničevskog okruga govorili su o konkretnim problemima na putnim pravcima i predlozima da se oni prevaziđu uz pomoć države.\nTako će biti stvoreni uslovi da „Putevi Srbije“ mogu da urade svoj referentni sistem odnosno da definišu mrežu državnih puteva na teritoriji Republike Srbije. Na ovaj način jasno će biti utvrđene i granice na osnovu koje će nadležni putari tačno znati šta je njihova nadležnost u održavanju puteva. -„Putevi Srbije“ zakonski su u obavezi da održavaju državne puteve kao i kompletnu vertikalnu i horizontalnu signalizaciju a sve ostalo je u gradskoj nadležnosti i predviđeno je opštinskim budžetom. Načelnik Braničevskog okruga, Aleksandar Đokić, napomenuo je da ove godine grad Požarevac računa i na sredstva iz Saveta za bezbednost saobraćaja što je dodatnih 15 miliona dinara prikupljenih od novčanih kazni i prekršaja u saobraćaju a utrošiće se u edukativne svrhe za poboljšanje bezbednosti u saobraćaju.\n04 marta, 2015


Najčešće se primjenjuje kada kompanije imaju problema s likvidnošću odnosno kada je razina financijske zaduženosti iznad razine koju si mogu priuštiti;\nMjere financijskog restrukturiranja mogu uključivati dobrovoljne nagodbe (npr. dogovor s vjerovnicima o reprogramu otplate duga, smanjenju kamatne stope, otpisu dijela duga, pretvaranju duga u kapital, itd.) ali i postupke prisilnih nagodbi povezane s predstečajnim i stečajnim postupcima koji se moraju rješavati unutar zadanog zakonodavnog okvira;\nNaš tim stručnjaka posjeduje adekvatno iskustvo i znanje potrebno za analizu trenutnog poslovnog stanja kompanije te prezentaciju održivih alternativnih opcija upravi, vlasnicima ili zajmodavcima. Pri identifikaciji održivih opcija razmatramo različite inicijative koje uključuju realokaciju resursa i imovine, inicijative za smanjenje troškova, reorganizaciju i ostale slične inicijative;\nNajvažnije, zahvaljujući iskusnom, fleksibilnom i širokom timu sposobni smo u kratkom vremenskom roku identificirati relevantne činjenice te ponuditi alternativne opcije za upravu, vlasnike i zajmodavce. Razumijemo da klijenti i zajmodavci često žele odgovore „još jučer“ te stoga naš tim može biti na terenu u najkraćem mogućem vremenu kako bi identificirao probleme te što prije ponudio konstruktivna rješenja;\nUz sve navedeno, KF Finance ima opsežne reference i kontakte s bankama s kojima smo uspostavili kredibilitet na osnovu mnogih odrađenih projekata i ostvarenih uspješnih rezultata.


RTCG - Radio Televizija Crne Gore - Nacionalni javni servis :: Društvo :: U pripremi dokumentacija za školu u Tološima\n12. 05. 2020. 11:33 >> 11:36 1\nZA 1.200 ĐAKA\nU pripremi dokumentacija za školu u Tološima\nNakon što je izabrano idejno rješenje za osnovnu školu u Tološima, ubrzano se radi na pripremi dokumentacije za ovaj projekat, koji je jedan od prioriteta. Objekat će biti kapaciteta za oko 1.200 djece, površine oko 7.000 m2, od čega će fiskulturna sala zauzimati površinu oko 1 500 m2 sa 360 mjesta na tribinama, a biće vrijedan preko 7 miliona eura, najavio je ministar prosvjete Damir Šehović.\n„Za najbolje idejno rješenje za novu školu u Tološima, žiri je proglasio rad autorskog tima u sastavu: Ivan Jovićević, Dušan Đurović i Mina Gutović. Trenutno se priprema projektna dokumentacija, kako bi djeca ovog dijela grada što prije dobila dugoočekivani školski objekat.\n''Kao što se i može vidjeti u animaciji idejnog rješenja, osnovna škola u Tološima biće jedna od najvećih i najljepših u Crnoj Gori. Prema idejnom rješenju, planirano je da Škola ima 15 matičnih učionica za đake mlađih razreda, 5 predmetnih i pet specijalizovanih učionica, informatičku učionicu, kao i fiskulturnu salu. Objekat je projektovan po principima energetske efikasnosti“, rekao je Šehović.\nPrema njegovim riječima, na Konkursu su ponuđene i ideje za fazu II ove škole, ukoliko se u budućnosti otvori potreba za daljim širenjem kapaciteta. Druga faza podrazumijeva još oko 2 000 m2.\n„Na ovaj način, Ministarstvo prosvjete nastavlja sa ulaganjima u obrazovnu infrastrukturu, što je već više od tri godine naš prioritet. Stvaranje boljih uslova za učenje i boravak naših učenika i nastavnika, preduslov je za bolje rezultate i kvalitetniji obrazovni sistem. Uz digitalizaciju u obrazovanju, kojoj ćemo se posvetiti u narednom periodu, obnova postojeće i gradnja nove školske infrastrukture ostaće naš najveći cilj. Najbolju potvrdu takovog opredjeljenja predstavlja podatak da je u mandatu ove Vlade započet najveći investicioni zamah koji se odnosi na obrazovnu infrastrukturu do sada“, zaključio je Šehović.\nTološi Ministarstvo prosvjete CG\nRedovan rad škola i vrtića i naredne sedmice\nBratićka primila kinesku vakcinu\n05. 05. 2021. 11\nČestitka Liješeviću: Mladi sportisti ponos CG\n24. 04. 2021. 1


Srpski veterani održali pomen ruskim herojima poginulim u Čečeniji /video/ - Sputnjik Srbija\n14:37 10 April 2021\nSrpski veterani održali pomen ruskim herojima poginulim u Čečeniji /video/\n14:07 10.03.2020 Preuzmite kraći link\nSvesrpski savez veterana „Bojevo bratstvo“ organizovao je 29. februara i 1. marta 2020. molitvu za pokoj duši poginulim ruskim herojima u Čečeniji u manastirima u Srbiji, Republici Srpskoj i Crnoj Gori.\n„Na 20. godišnjicu pogibije 6. čete 104. puka 74 divizije u Čečeniji, 29. februara i 1. marta gde je za dva dana poginula cela četa ruskih padobranaca, njih 84, a želeći da se na neki način odužimo našoj braći iz Rusije, Svesrpski savez veterana 'Bojevo Bratstvo' organizovao je molitvu za pokoj duši u crkvama i manastirima u Srbiji, Republici Srpskoj i Crnoj Gori“.\nVeteranima iz „Bojevog bratstva“ u molitvi se pridružio veliki broj udruženja i organizacija, kako veteranskih tako i nezavisnih patriotskih, koje su im pomogli da realizuju tu ideju.\nPrethodno su, 15. februara, na Sretenje, Dan državnosti Srbije, „naša ruska braća iz Saveza vazduhoplovno-desantnih oficira i vojnih veterana Lipecka organizovali molitvu za pokoj duši naših poginulih ratnika na Kosovu i Metohiji 1998 i 1999. Godine“.\n„Tom prilikom kao simbolika za sve poginule čitana su imena 108 poginulih vojnika na karauli Košare“, navodi Svesrpski savez veterana „Bojevo bratstvo“.\nVeterani obaveštavaju da će svake godine „organizovati molitvu za našu poginulu braću, kako bi ova naša aktivnost postala tradicionalna i primer i za druge organizacije“.\nveterani, molitva, Srbija


Rada Manojlović, najnovije vesti - Naslovi.net\n- Kada dođem iz Beogarada u svoje selo ja kažem: "Hvala Bogu, stigla sam" - rekla je zvezda Granda. Finalistkinja "Zvezde Granda", Valentina Kuzmanović ističe da obožava da ide u svoje rodno selo i da tamo provodi vreme, ali joj se ne dopada, kako je… »\n"Teško mi je kad mi pišu da sam seljanka kao rada manojlović" Zvezda "Granda" priznaje: "Hvala Bogu da sam otišla iz…\nValentina Kuzmanović iz "Zvezda Granda" ističe da obožava da ide u svoje rodno selo i da tamo provodi vreme. Ona je jedna od takmičarki prethodne sezone pomenutog takmičenja koja je izazvala najveću pažnju. Publiku je osvojila svojim glasom, ali i… »\nMešaj rado, mešaj Snimak dok Rada Manojlović vrcka guzom zatresao internet, a svi u šoku zbog njene pozadine! (video)\nNastupi Rade Manojlović uvek su bombastični, a ona atmosferu dovede do usijanja i to svojim glasom. Ovoga puta na internetu se pojavio snimak dok igra, a njen rad guzom neko je snimio. e-stock/zipaphoto Pevačica, koja je u tom trenutku na sebi imala… »\nNeverovatno! Zbog svojih antivakserskih stavova na Tviteru, Rada Manojlović poslednjih dana naišla je na mnogobrojne kritike javnosti i korisnika društvenih mreža. Pevačica, naime, nedeljama unazad na Tviteru iznosi neproverene informacije i… »\nPevačice Rada Manojlović i Stoja Novaković su svojevremeno vodile medijski rat, nakon što je Novakovićeva rekla Harisu Berkoviću da mu treba mlađa devojka, te da je ona “matorka”. Rada je pre nekoliko meseci javno rekla da nema problem sa… »\nRada je htela da joj se Stoja izvini, a Stoja neće? Pevačice Rada Manojlović i Stoja Novaković su svojevremeno vodile medijski rat, nakon što je Novakovićeva rekla Harisu Berkoviću da mu treba mlađa devojka, te da je ona "matorka". Rada je pre… »\nPevačice su u sukob ušle zbog Radinog dečka Harisa. Pevačice su u sukob ušle zbog Radinog dečka Harisa. Pevačice Rada Manojlović i Stoja Novaković su svojevremeno vodile medijski rat, nakon što je Novakovićeva rekla Harisu Berkoviću da mu… »\nRat i dalje traje: Rada htela da joj se Stoja izvini, a ona neće?\nStoji je neko navodno nedavno predložio da se čuje sa Radom i da sedne s njom, te da o svemu otvoreno popričaju. Pevačice Rada Manojlović i Stoja Novaković su svojevremeno vodile medijski rat, nakon što je Novakovićeva rekla Harisu Berkoviću da… »\nRat na estradi: Stoja nazvala Radu Manojlović "matorkom" zbog Harisa, pa opelela: "Ne treba mi ni za sto života"\nRada Manojlović i Stoja su svojevremeno vodile medijski rat, nakon što je Novakovićeva rekla Harisu Berkoviću da mu treba mlađa devojka, te da je ona "matorka". Iako je Rada Manojlović pre nekoliko meseci javno rekla da nema problem sa Stojom i da… »\nRada htela da joj se Stoja izvini, a ona neće ni da čuje? Rat koleginica sa estrade ne jenjava, Novakovićeva opasno…\nPevačice Rada Manojlović i Stoja Novaković su svojevremeno vodile medijski rat, nakon što je Novakovićeva rekla Harisu Berkoviću da mu treba mlađa devojka, te da je ona "matorka". Rada je pre nekoliko meseci javno rekla da nema problem sa Stojom i… »\nBlic sport pre 4 satijoš 13 povezanih


Specijalno državno tužilaštvo Crne Gore zatražilo je od Rusije saslušanje dvojice državnog osumnjičenih za pokušaj terorističkog napada 16. oktobra prošle godine, saopštio je ministar pravde Zoran Pažin.\nPažin je rekao da je tužilaštvo uputilo Rusiji zahtjev za međunarodnu pravnu pomoć, koja podrazumijeva da Eduard Šišmakov i Vladimir Popov budu saslušani u prisustvu Specijalnog tužioca Crne Gore i njegovih saradnika.\nKomentarišući pisanje pojedinih medija da će Specijalni državni tužilac, Milivoje Katnić, ići u Rusiju, Pažin je rekao da “takav zvaničan poziv iz Moskve nije stigao u Crnu Goru”.\n"Mene bi, kao ministra pravde i potpredsjednika Vlade, radovao takav vid saradnje", rekao je Pažin.\nPažin je rekao i da Crna Gora očekuje da Moskva uhapsi Crnogorca Ananija Nikića, za kojim je Podgorica raspisala međunarodnu potjernicu u istom slučaju, a koji se, prema saznanjima crnogorskog tužilaštva, nalazi na teritoriji Rusije.\nOn je rekao da bi takav potez Moskve predstavljao “mjeru odgovornosti Ruske Federacije u poštovanju međunarodnih pravnih standarda u ovoj oblasti”, i dodao da očekuje hapšenje Nikića ili demanti informacije da se on nalazi na teritoriji Rusije.\nMinistar pravde Crne Gore podsjetio je da je, do sada, od kancelarije Interpola u Moskvi dobila potvrdu da je autentičan pasoš koji su ruski državni organi izdali Šišmakovu i Popovu.\nUpitan da prokomentariše odluku Srbije da ne izruči Crnoj Gori osumnjičene Nemanju Ristića i Predraga Bogićevića, Pažin je kazao da “ne nalazi potrebu da to komentariše” i da je to stvar pravosuđa u Srbiji.\nOn je poručio da crnogorski državni organi, u istrazi pokušaja terorističkog napada 16. oktobra, sarađuju sa “svim partnerskim službama”.


Erasmus+ razmena - jedno od najvažnijih životnih iskustava\nU petak, 21. decembra u prostorijama EU info centra, Kralja Milana 7, od 13 časova, biće organizovana prezentacija nagradnog konkursa „Evropski dnevnik 2018/2019“ i konkursa za dostavljanje predloga...\nNagradni konkurs i publikacija Evropski dnevnik 2018/2019 predstavljeni su pred više od 50 srednjoškolaca u Narodnoj biblioteci Radoje Domanović u Leskovcu i biblioteci Bora Stanković u...\nKonkurs „Evropski dnevnik“ predstavljen zrenjaninskim srednjoškolcima\nKonkurs za kreativne radove namenjen srednjoškolcima iz cele Srbije, „Evropski dnevnik“ predstavljen je danas u Gradskoj narodnoj biblioteci „Žarko Zrenjanin“ u Zrenjaninu. Jovana Zdjelarević iz...\nU Biblioteci šabačkoj predstavljen nagradni konkurs za srednjoškolce „Evropski dnevnik“\nKonkurs za kreativne literarne, likovne, multimedijalne i foto-radove namenjen srednjoškolcima iz cele Srbije „Evropski dnevnik“ predstavljen je danas u Biblioteci šabačkoj. U Dvorani “Vinaver”...\nU sredu, 12. decembra od 12.00 u Biblioteci Šabačkoj u Šapcu, EU info kutak iz Novog Sada organizuje promociju novog nagradnog konkursa „Evropski dnevnik“. Delegacija Evropske unije u Republici Srbiji...\nNagradni konkurs i publikacija ,,Evropski dnevnik 2018/2019’’ predstavljen je srednjoškolcima u Narodnoj biblioteci, članici EUTEKA mreže, u Pirotu. Marija Marinković iz EU info kutka Niš uputila je...\nU EUTEKA bibliotekama širom Srbije počela je promocija nagradnog konkursa EVROPSKI DNEVNIK. Konkurs je namenjen srednjoškolcima iz cele Srbije koji se mogu takmičiti pojedinačno ili grupno u kategorijama...\nOd 19. do 23. novembra 2018. godine prezentovan je novi nagradni konkurs „Evropski dnevnik“ u Beogradu, Nišu i Novom Sadu pred više od 90 srednjoškolaca. U Beogradu prezentacija je održana u EU Info...\nU Čitaonici Gradske biblioteke Novog Sada danas su predstavljene propozicije konkursa za srednjoškolce „Evropski dnevnik“. Konkurs je raspisala Delegacija Evropske unije u Republici Srbiji a namenjen je...\nNovi nagradni konkurs za “Evropski dnevnik”\nEU info point iz Novog Sada u sredu, 21. novembra od 10.00 do 11.00 u čitaonici Gradske biblioteke u Novom Sadu organizuje promociju novog nagradnog konkursa "Evropski dnevnik". Delegacija Evropske unije u...


Banke u RS počele masovno da dužnicima oduzimaju kuće, stanove i poslovne objekte\nBanke u RS počele su masovno da oduzimaju kuće, stanove i poslovne objekte građanima i preduzećima čija se dugovanja mjere milionskim iznosima!\nNaime, kako bi došli do keša za neki gorući problem, ljudi ne razmišljaju mnogo nego zalažu ono što imaju, a to su uglavnom nekretnine, stečene u neka bolja vremena.\nMeđutim, kad dugovi zakucaju na vrata, a para niotkud, građani u nemogućnosti da se nose s otplaćivanjem, na primjer, nekoliko desetina hiljada KM, gube nekretnine vrijedne i po nekoliko stotina hiljada maraka, pa i više, jer banke u nastojanju da namire svoje ne pitaju za cijenu.\nTako su samo u proteklih 15 mjeseci bez krova u Srpskoj ostale 94 porodice, a vrijednost njihovih kredita, za koje su garantovali nekom nekretninom – uglavnom stanom ili kućom – iznosi 3,9 miliona maraka. S druge strane, preduzeća i druga pravna lica morala su da se pozdrave sa tačno 100 nekretnina, jer su posustali u otplaćivanju kredita vrijednih 46,4 miliona KM.\nA da je u Srpskoj sve više onih koji ne mogu da opstanu bez kreditnih zaduženja – pa šta košta da košta – svjedoči i podatak da je iznos kredita pokrivenih hipotekama za tri mjeseca ove godine, u poređenju sa krajem decembra prošle, porastao za 70 miliona KM.\nMarko N. iz Banjaluke kaže za Press RS da svaki dan čeka da će ga banka obavijestiti da je na njegovoj kući, jedinoj imovini koju ima, aktivirana hipoteka.\n– Pošto sam radio u prilično lošem preduzeću, odlučio sam da dignem kredit od 20.000 KM i kupim neke poljoprivredne mašine. Sve je bilo dobro do prije godinu dana, kada sam ostao bez posla. Nekako sam se snalazio, ali evo već treći mjesec nemam za ratu. Sve su prilike da ću i ja ostati bez krova nad glavom koji trenutno vrijedi najmanje 60.000 KM – ističe naš sagovornik.\nU Udruženju za zaštitu žiranata upozoravaju da će, prije svega, zbog “gramzivosti” i “netransparentnog” poslovanja bankarskog sektora, u narednom periodu u RS i BiH biti sve više ovakvih slučajeva.\n– Bez kuće, stana ili poslovnog prostora ipak najčešće ostaju žiranti, jer im banke ne prikazuju kreditnu istoriju onih koji su podizali kredite. Naime, često se dešava da je garant vraćanja kredita hipoteka dužnika, ali banke to prenebregavaju i bez krova ostavljaju žirante! Razlog takvog beskrupuloznog ponašanja je da se ne odmota klupko kome su sve i na osnovu čega krediti odobravani – kaže član Upravnog odbora ovog udruženja Mika Nikić.\nOn pojašnjava da su, veoma često, kredite dobijala fizička i pravna lica, koja, kako naglašava, već imaju založenu nekretninu u drugoj banci.\n– Suština je u tome da banke koje posluju u BiH nastoje da plasiraju što više kredita, kako bi što više profitirale na kamatama. Pare će već neko da vrati, pa makar se ljudima otimale kuće – kaže Nikić.\nSud “aktivira” hipoteku\nU Agenciji za bankarstvo RS objašnjavaju da se hipoteke aktiviraju po odluci suda, kada potraživanje ne može da se naplati iz drugih izvora.\n– Krajem prošle godine krediti pokriveni hipotekama iznosili su 2,22 milijarde maraka ili 48,8 odsto od ukupnih kredita bankarskog sektora RS. Krajem marta ove godine, pomenuti krediti iznosili su skoro 2,29 miliona KM.\nPrema izvještajima banaka, po osnovu naplate potraživanja lane su aktivirane hipoteke u sektoru pravnih lica u iznosu od 40,8 miliona, a u sektoru stanovništva od 3,3 miliona KM. Za tri mjeseca ove godine aktivirane su hipoteke u ukupnom iznosu od 6,2 miliona KM po 35 kredita – kaže portparol ove agencije Sanja Zec.\nI ekonomisti smatraju da ovakva situacija sugeriše da su posljedice načina poslovanja banaka od prije nekoliko godina sada došle na naplatu.\n– Proteklih godina banke su imale ekspanziju kredita, koji su odobravani po spornim uslovima. Naime, dešavalo se da su klijenti lažirali papire kako bi došli do kredita, što banke nisu pretjerano uzimale u obzir. S druge strane, ekonomska kriza i dalje traje, zbog čega su mnogi ljudi zapali u finansijske probleme, pa ne mogu da otplaćuju rate – naglašavaju ekonomisti.


Simić: Atmosfera linča protiv Rikala bez argumenta\nPoslanik u Skupštini Kosova Slavko Simić je za govornicom na današnjoj sednici izneo niz oštrih kritika na račun “pojedinih političara” koji, kako kaže, stvaraju “atmosferu linča” protiv ministra poljoprivrede Nenada Rikala.\n“Kroz medije se stvara takva atmosfera bez ikakvih argumenata. Cilj je da se skrene pažnja sa nekih svakodnevnih problema i političkih neuspeha. Pojedini poslanici koriste Skupštinu da od nje prave policiju, sud i tužilaštvo Kosova. Svi su se jasno deklarisali da ne postoji ni najmanja indicija da je gospodin Rikalo počinio bilo kakav zločin za vreme oružanih sukoba“, rekao je Simić.\nSimić je podvukao da Skupština Kosova treba da prestane da gubi vreme i okrene se glavnom cilju, pomirenju dva naroda na Kosovu.\n05.03.2021 Saobraćajna nesreća u Gračanici, povređeno dvanaestogodišnje dete (1760)\n05.03.2021 Pasjane: Protest zbog zapošljavanja u Zdravstvenom centru (808)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (533)\n05.03.2021 Zadušnice uz stroge mere (410)


Kongres ponovo poziva na formiranje nezavisne komisije za istragu napada na Kapitol\nPredsedavajuća Predstavničkim domom, Nensi Pelosi, govori tokom nedeljne pres konferencije na Kapitolu SAD, Vašington, 18. februara 2021.\nPredsedavajuća Predstavničkog doma SAD Nensi Pelosi zatražila je da se formira komisija za istragu napada na američki Kapitol 6. januara, što bi bilo poslednje u nizu nezavisnih panela koje su imenovali zakonodavci i predsednici SAD-a radi ispitivanja određenih trenutaka nacionalnih kriza, kao i pitanja iz sfere politike.\nKomisije "plavih vrpci" poprimaju različite oblike i obično su definisane zakonodavstvom koje precizira detalje kao što su članstvo, obim onoga što se ispituje, budžet i kakav bi konačni zaključak trebalo da bude.\nOd panela se često traži da da preporuke o tome kako poboljšati sistem ili, u slučaju katastrofe, kako izbeći sličnu pojavu u budućnosti.\nPelosi je rekla da će nova komisija biti slična onoj federalnoj nakon terorističkih napada na Njujork i Vašington 11. septembra 2001. godine - događaja koji su među najžešćima u novijoj istoriji SAD.\nU pismu kolegama kongresmenima, predsedavajuća Pelosi je napisala da će nezavisna spoljna komisija "istražiti i izveštavati o činjenicama i uzrocima koji se odnose na domaći teroristički napad na kompleks Kapitola SAD 6. januara 2021.".\nRekla je da će se ispitati pitanja "koja se odnose na mešanje u mirni prenos vlasti, uključujući činjenice i uzroke koji se odnose na spremnost i odgovor Policije Kapitola SAD i drugih federalnih, državnih i lokalnih organa za sprovođenje zakona u oblasti Nacionalnog kapitola".\nSenat je u subotu glasao za oslobađanje bivšeg predsednika Donalda Trampa u procesu za opoziv pod optužbom za podsticanje rulje da napadne Kapitol 6. januara dok je Kongres potvrđivao Trampov gubitak na predsedničkim izborima 3. novembra od demokrate Džoa Bajdena.\nIako su menadžeri Predstavničkog doma koji su vodili postupak protiv Trampa predstavili dramatične video snimke krvavog napada u kojem je pet osoba izgubilo živote, a mnogi su teško povređeni, ostalo je mnoštvo pitanja bez odgovora o tome šta je dovelo do napada, kao i o ulozi Trampa i drugih ranije, tokom i nakon incidenta.\nTomas Švarc, profesor istorije sa Univerziteta Vanderbilt, rekao je da takve komisije nisu retkost.\n"Kongres je ustvari imenovao više od 100 ovakvih komisija tokom poslednjih 10 godina za sve vrste problema, od kojih su neki bili i relativno mali", rekao je Švarc za Glas Amerike.\n"Bio je jedan, naravno, u napadima 11. septembra, ali bilo je i drugih u, na primer, opioidnoj krizi".\nŠvarc je rekao da su komisije često oformljene tako da "angažuju stručnost izvan Kongresa, kao i da pokušaju da postignu politički dvopartijski napor da nešto istraže ili da dobiju preporuke za politiku".\nIzveštaj nestranačke Kongresne istraživačke službe identifikovao je dodatne benefite za komisije, uključujući i to što one omogućavaju da se složena pitanja proučavaju duže i dublje nego što to mogu sami članovi Kongresa.\nSuđenje za opoziv Trampa u Senatu - drugo tokom njegovog predsednikovanja - zaključeno je nakon samo pet dana 13. februara i nije obuhvatalo pozivanje svedoka.\nŠtaviše, ukoliko se komisije formiraju kao nestranačke ili dvopartijske, nalazi i preporuke mogu da budu politički prihvatljiviji za Kongres i javnost.\nAli Švarc je rekao da, iako komisije poput one sazvane posle 11. septembra imaju značajan uticaj i rezultate, postoji mnogo slučajeva u kojima nalazi nisu privlačni ili prihvatljivi onima na vlasti.\nŠvarc se prisetio čuvenog slučaja kasnih šezdesetih godina prošlog veka kada je predsednik Lindon B. Džonson imenovao komisiju na čelu sa bivšim guvernerom Ilinoisa Otom Kernerom da istraži uzroke urbanih nereda koji su usmrtili 43 osobe u Detroitu i 26 u Njuarku i doveli do široko rasprostranjenih građanskih nemira na drugim mestima.\nKonačni izveštaj Nacionalne savetodavne komisije za građanske nemire "vratio se sa prilično oštrim zaključkom o prisustvu rasizma u američkom društvu", rekao je Švarc.\nRekao je da je Džonson "u osnovi ignorisao to, ignorisao je mnoštvo njihovih nalaza, tako da nije retka stvar da se ove komisije nekako ignorišu ako se vrate sa zaključcima koji su neprijatni".\nKomisija za 11. septembar, zvanično nazvana Nacionalna komisija za terorističke napade na Sjedinjene Države, formiana je u novembru 2002. godine i imala je zadatak da pruži potpun izveštaj o spremnosti i odgovoru zemlje na terorističke napade al Kaidinih otmičara aviona na Svetski trgovinski centar i Pentagon, kao i davanje preporuka za zaštitu od budućih napada.\nU izveštaju koji je 2004. objavilo desetočlano veće kaže da su napadi "bili šok", ali da "nije trebalo da budu iznenađenje".\n"Ono što sa sigurnošću možemo reći je da nijedna mera koju je američka vlada usvojila od 1998. do 2001. godine nije uznemirila niti bar odložila napredak u zaveri Al-Kaide. Širom vlade bilo je propusta u zamislima, politici, sposobnostima i upravljanju", navodi se u izveštaju.\nKomisijina 41 preporuka izazvala je niz velikih reformi, uključujući stvaranje direktora nacionalne obaveštajne službe, pooštrene mere kopnene granice i suzbijanje finansiranja terorizma.\nJoš jedna istaknuta komisija osnovana je ranih 1980-ih kada su predsednik Ronald Reagan i Kongres imenovali Nacionalnu komisiju za reformu socijalnog osiguranja, koju je predvodio ekonomista Alan Grinspan, kako bi pronašli načine da se osigura solventnost programa.\n"Došlo je do značajnih promena kroz izmene Zakona o socijalnom osiguranju kao rezultat komisije Grinspan, uključujući postupno povećanje starosne granice za odlazak u penziju, na primer, sa 65 na 67", rekla je za Glas Amerike Kapri Kafaro, izvršna direktor Američkog univerzitetskog fakulteta za javne poslove.\n"To su neki od poznatijih primera dvopartijskih komisija koje su imale zadatak da pokušaju da u suštini utvrde osnovne uzroke problema koje su oni zaduženi da ispitaju, kako bi mogli da otkriju kakva se rešenja mogu ponuditi za rešavanje problema u budućnosti."\nNisu sve komisije dovele do konkretnih akcija. Predsednik Džordž Buš mlađi osnovao je još jednu dvopartijsku komisiju koja je 2001. godine razmatrala sistem socijalnog osiguranja ali njeni nalazi - koji su između ostalog zaključili da će sistem biti ojačan uključivanjem dobrovoljnih ličnih računa - nisu imali dovoljnu podršku u Kongresu da bi postali politika.\nPredsednik Barak Obama je 2010. osnovao dvostranačku komisiju za smanjenje federalnog duga. Ali nakon sedam meseci među članovima nije bilo dovoljno saglasnosti da odobre izveštaj komisije i pošalju njene preporuke na razmatranje u Kongres.\nŠvarc je rekao da su u pogledu javne podrške komisije uspešne kada se na njih gleda kao na „poštene i nepristrasne“, mada bi to moglo biti teže postići u vreme političke polarizacije.\n"Ako se smatra da su pokušali da dođu do istine, mogli bi da imaju uticaja na javno sećanje i razumevanje događaja u javnosti", rekao je Švarc.\nPovodom želje javnosti za komisijom koja će istražiti pobunu na Kapitolu 6. januara, Kafaro je rekla da misli da ljudi žele odgovore na pitanje: "Kako se ovo moglo dogoditi?"\n"Mislim da postoji mnogo ljudi koji ne mogu da veruju i ne razumeju kako se tako nešto može dogoditi američkom Kapitolu", rekla je Kafaro. "Treba postaviti puno pitanja o tome šta se dogodilo sa Policijom Kapitola, šta se dogodilo sa Nacionalnom gardom, da li postoji potreba za promenama u jurisdikcionim pitanjima sprovođenja zakona koji okružuju američki Kapitol, da li treba poboljšati saradnju".\n"Postoje sve stvari kojima se treba pozabaviti da bismo išli napred", kazala je Kafaro.


Kategorija: Prijepolje\tObjavljeno utorak, 20 februar 2018\tAutor ZapadnaSrbija\nPredsednik Grupe „Metalfer“ Branko Zečević rekao je da „nije vreme za dugačke priče već za efikasan rad“\n„‘Metalfer’ intenzivno radi na razvoju planova za otvaranje rudnika na lokalitetu Čadinje. Planira se podzemna eksploatacija koja neće negativno uticati na okolinu i otvaranje 80 do 100 radnih mesta“, kazao je Zečević i dodao da će više detalja o tom projektu dati u maju, do kada će sve ono što planiraju biti provereno u praksi.\nGrupa „Metalfer“ osnovana je u Londonu 1993. godine, a u Srbiji je prisutna od 2002. godine i od tada je postala jedan od najvećih proizvođača čelika i nosilac rudarskih projekata u regionu.\nGrupa je 2008. godine, iskoristivši poziciju jednog lokalnog proizvođača čeličnih armaturnih šipki, u Sremskoj Mitrovici izgradila „Metalfer Steel Mill“, od kada je fokus poslovanja prebačen u region Balkana uz paralelan razvoj srodnih operacija u Srbiji, Crnoj Gori i Bosni.\nTekst preuzet sa Novi magazin


Specijalni sud pozvao Berišu i Krieziua\nŠef Organizacije ratnih veterana OVK Hisni Gucati, saopštio je danas da je Specijalni sud pozvao na saslušanje još jednog bivšeg pripadnika OVK Sejdija Berišu, prenosi Gazeta Ekspres.\n“Sada sam obavešten da je Sejdi Beriša, koji je bio u operativnoj zoni Paštrik, primio poziv Specijalnog suda”, rekao je Gucati.\nTakođe, Specijalni sud uputio je poziv i bivšem borcu OVK Nevzatu Krieziu iz Suve Reke, koji je poručio da je ponosan na doprinos koji je dao, prenosi Indeksonlajn.\nDo sada je više od 250 ljudi u različitim svojstvima pozvao Specijalni sud.\nOni koji se budu suočili sa optužnicama i parnicama imaće pomoć iz kosovskog budžeta, odnosno iz Kancelarije za koordinaciju pravne odbrane potencijalnih optuženih od Specijalnog suda.\n10.07.2020 Na Kosovu danas registrovano 205 slučajeva koronavirusa (160)


Povećano interesovanje za nekretnine - otvoreno 16 novih šaltera katastra, zakazivanje zamenilo gužve\nRGZ navodi da je praksa zakazivanja termina za predaju zahteva vratila dostojanstvo građanima\nU Beogradu, Novom Sadu, Nišu i u još sedam gradova tokom maja je došlo do povećanog interesovanja građana za nekretnine, tako da je katastar pojačao kapacitete da odgovori na sve zahteve i otvorio novih 16 šaltera širom Srbije, saopštio je Republički geodetski zavod (RGZ).\nZbog uvećanja broja podnetih zahteva u katastrima, RGZ je otvorio nove šaltere u mestima u kojima je interesovanje građana najveće kako bi se na sve zahteve odgovorilo u najkraćem roku.\nTako je RGZ omogućio da katastri u Srbiji dnevno prime oko 1.000 zahteva više nego obično.\nPredviđeno je da službenici prime zahtev u roku od 10 minuta, a kako objašnjavaju u RGZ, na taj način omogućen je dovoljan broj termina da svi građani mogu da završe svoje poslove u katastru bez čekanja.\nNa zahtev građana, RGZ je doneo odluku da zakazivanje termina ostane stalna praksa. Za sve koji ne koriste internet, termin je moguće zakazati preko Info centra koji je za te potrebe otvorio još dve nove telefonske linije.\nU skladu sa povećanim potrebama tržišta nepokretnosti, RGZ je ponovo vratio praksu sastanaka sa načelnicima katastara i šefovima pravnih službi, a i ovi sastanci se zakazuju putem aplikacije eZakazivanje.\nKao i do sada, na sastanak sa načelnicima mogu doći isključivo stranke koje imaju formiran predmet u katastru i žele da se raspitaju o toku i brzini rešavanja svog zahteva, preciziraju u RGZ.\nSastanak kod načelnika nije moguće zakazati za savetodavne usluge i konsultacije, već isključivo ukoliko postoji ranije podnet zahtev u katastru.\nSastanci sa referentima koji obrađuju predmete nisu mogući, niti su u skladu sa radnim procesima i procedurama katastra.\nU RGZ-u podsećaju da je, s obzirom da dolazi leto kada se svi komotnije oblače, za ulazak u prostorije državnih institucija, pa tako i katastra, neophodno poštovati kodeks oblačenja i ponašanja u državnim organima.


Bor grad INFO - Ulična akcija DOKUKINA u borbi protiv nasilja u Boru\nUlična akcija DOKUKINA u borbi protiv nasilja u Boru\nurednik\t мар 28, 2012 219\nU Boru, 28.03.2012. godine\nUlična akcija pod nazivom “Supergrađanin” protiv nasilja održana je danas na Platou Studentskog centra, u ulici Kralja Petra I, od 14h do 16h. Predstavnici Dokukina iz Beograda i Resurs Centra Bor informisali su građane Bora o zajedničkoj kampanji. Reč je o interaktivnoj online platformi na kojoj građani sami mogu da prijave slučajeve nasilja za koje znaju, ostavljajući poruku, fotografiju ili video zapis. Volonteri Centra Resurs Centra Bor, delili su promo material i pokazivali svojim sugrađanima kako mogu da pristupe online platformi i na mapi prijave slučajeve nasilja koji su im poznati.\nNaime, na platformi www.supergradjanin.com moguće je prijaviti psihičko ili fizičko nasilje. To može biti porodično nasilje, nasilje nad ženama, nasilje na etničkoj osnovi, vršnjačkog nasilje, nasilje prema LGBT populaciji, nasilje na poslu, nasilje prema životinjama itd. Jedan od načina prijavljivanja ovakvih slučajeva jeste slanje e-maila, slanje tvita sa heštegom supergrađanin ili popunjavanje formulara na sajtu.\nVolonteri Resurs centra Bor bili su učesnici Dokukinove radionice „Vođenje online kampanje i pravljenje kreativnog filma“ koja je održana 18. marta u njihovom gradu. Dokukino ovom akcijom poziva građane Bora da se upoznaju sa mogućnostima platforme www.supergradjanin.com i da se aktivno uključe u prikupljanje informacija o nasilju u svojoj okolini.\nOva ulična akcija je simbolični završetak lokalne kampanje protiv nasilja, kojoj su prethodile online kampanja na društvenim mrežama Twitter i Facebook kao i ofline aktivnosti i mapiranje uz pomoć platforme “Supergrađanin”. Lokalne kampanje protiv nasilja sprovode se uz monitoring Dokukina u okviru projekta “Građansko društvo protiv nasilja 2.0”. Projekat je finansiran od strane USAID-a preko Instituta za održive zajednice.\nLokalne kampanje protiv nasilja, do sada su održane su u Jagodini, Nišu i Boru, a biće organizovane u još nekoliko gradova – u Negotinu, Zaječaru, Novom Bečeju, Novom Sadu i Beogradu, tokom ove i sledeće nedelje.


Firme iz Srbije na sajmu Hannover Messe 2017\nRazvojna agencija Srbije (RAS) i Privredna komora Srbije (PKS) organizovali su nastup osam srpskih komanija na Međunarodnom sajmu tehnike „Hannover Messe 2017“, koji je počeo danas i traje do 28. aprila.\nNastup srpskih privrednika organizovan je u okviru nacionalnog štanda, na kojem će se predstaviti: HEMOGUM (gumeno tehnička roba za motorne testere), METALURG (livenje obojenih metala), MHS TEAM (hidraulični sistemi, agregati, vodovodi, cilindri), MING (kovanje i mašinska obrada), PERFOM (perforirani limovi, sita, paneli), PPT PETOLETKA (hidraulika, pneumatika, servoupravljači, cilindri), RESOR (komunalna vozila), SANVI (hidraulični cilindri).\nHannover Messe predstavlja vodeću izložbu industrijskih tehologija, koji se ove godine se održava 71. put i pokriva sedam stručnih oblasti. Ovaj sajam na jedinstven način pruža posetiocima mogućnost da uvide kompletnu sliku svih elemenata u industrijskom lanacu vrednosti, jer pod istim krovom okuplja od proizvođača pojedinačnih komponenti do celih pametnih fabrika. Prošle godine je učestvovalo više od 5.200 izlagača iz 75 zemalja, a sajam posetilo više od 190.000 posetilaca.


U okviru ove velike donacije, aparati za merenje krvnog pritiska danas su uručeni i Kliničko bolničkom centru Zvezdara i ovom prilikom direktor Hemofarma Ronald Zeliger, ministar zdravlja Zlatibor Lončar, v.d. direktora Instituta za javno zdravlje Srbije „Dr Milan Jovanović – Batut“ Verica Jovanović i v.d. direktora KBC Zvezdara Petar Svorcan upozorili su na velike opasnosti koje visoki krvni pritisak ima po zdravlje ljudi.\nRonald Zeliger, generalni direktor Hemofarma, poručio je da je neophodno da redovno proveravamo krvni pritisak, jer se ovom bezbolnom i kratkotrajnom procedurom bukvalno može spasiti život.\n-U Srbiji svaki drugi stanovnik pati od povišenog krvnog pritiska. Hemofarm fondacija pokrenula je kampanju „Ne dozvoli da pukne“ upravo kako bi skrenula pažnju javnosti na činjenicu da je visoki krvni pritisak opasno oboljenje koji pogađa izuzetno veliki broj ljudi. U okviru ove kampanje donirali smo i 300 aparata za merenje pritiska zdravstvenim ustanovama u Srbiji, kao vid naše podrške lekarima u svakodnevnom radu, a zajedno sa Ministarstvom zdravlja i institucijama nastavićemo našu brigu o zdravlju ljudi i unapređenju kvaliteta usluga u zdravstvu.\nMinistar Zlatibor Lončar je rekao da mu je izuzetno drago što pokrenuta kampanja koja za cilj ima borbu protiv visokog krvnog pritiska koja je najmasovnija bolest današnjice.\n-Procene su da u svetu više od dve milijarde ljudi boluje od hipertenzije. Komplikacije koja ova bolest izaziva ozbiljno ugrožavaju zdravlje, a mogu dovesti i do smrtnog ishoda. Međutim, ako se povišen krvni pritisak na vreme otkrije i započne terapija, nijedna od tih komplikacija se neće dogoditi. Iz tog razloga apelujem na sve građane da redovno kontrolišu svoj krvni pritisak. Iskoristio bih ovu priliku i da iskažem veliku zahvalnost Hemofarm fondaciji koja prepoznaje probleme, uključuje se na vreme i bori se da dođe do rešenja. Zahvaljujem se, naravno, i na donacijama zdravstvenim ustanovama, jer se aparat za merenje pritiska na takvim mestima koristi 24 sata.\nZaštita u detinjstvu: Osnova zdravlja u odraslom dobu


OBUKA OSOBA SA INVALIDITETOM ZA BAVLJENJE PČELARSTVOM | Grad koji volim\nYou are at:Home»Vijesti»Društvo»OBUKA OSOBA SA INVALIDITETOM ZA BAVLJENJE PČELARSTVOM\nSavez udruženja roditelja djece i omladine sa teškoćama u razvoju “Naša inicijativa” iz Podgorice, organizuje dvodnevni marketing trening “Osobe sa invaliditetom-lideri u pčelarstvu”. Trening će biti održan u subotu i nedjelju, 10. i 11. novembra, u prostorijama Hotela Il Sole, sa početkom u devet sati i 30 minuta.\nCilj treninga je da 40 osoba sa invaliditetom, koje učestvuju u projektu od čega 20 ženskog pola, bude obučeno iz oblasti marketinga.\nOrganizatori očekuju da nakon završetka projekta učesnici/ce projekta nastave da se bave pčelarstvom i da kroz samozapošljavanje stiču prihode za život.\nProjekat “Osobe sa invaliditetom – lideri u pčelarstvu” – Savez “Naša inicijativa” realizuje u partnerstvu sa Udruženjem za pomoć djeci i omladini sa posebnim potrebama “Sunce” Pale, Udruženjem pčelara Pale i Udruženjem pčelara “Uljanik” Berane, u okviru istoimenog projekta koji finansira Evropska unija.


Faktor | Sud odlučio da se odgađa rušenje objekata iza Markala, srušen "proizvoljno postavljeni"\nSud odlučio da se odgađa rušenje objekata iza Markala, srušen "proizvoljno postavljeni"\n16.12.2019. / 12:10\nRadi se o objektu koji je tu postavljen proizvoljno, dok kioske koji su u vlasništvu mojih klijenata neće dirati, kazao je advokat Šušić\nOpćinski sud u Sarajevu donio je odluku kojom se privremeno odgađa rušenje deset objekata koji se nalaze iza pijace Markale, u ulici Dženetića čikma. Međutim, jutros su, uz prisustvo policije, u tu ulici stigli bageri i mašine koji su započeli rušenje jednog od objekata, zbog čega su građani i vlasnici radnji zbunjeni.\nKako nam je objasnio Zijad Šušić, advokat kojeg su angažovali vlasnici radnji, ruši se samo jedan objekat.\n- Radi se o objektu koji je tu postavljen proizvoljno, dok kioske koji su u vlasništvu mojih klijenata neće dirati. Sud je donio odluku kojom je privremeno odgođeno njihovo rušenje, a taj 11, koji se ruši, nije među njima - objasnio je Šušić.\nUrbanističko-građevinski inspektor Općine Stari Grad krajem oktobra je, po službenoj dužnosti, obavio inspekcijski pregled u ulici Dženetića čikma bb. Kako su nam ranije objasnili iz Općine Stari Grad, konstatovano je da je tu izgrađeno deset objekata privremenog karaktera.\n- Investitoru je naređeno da objekte poruši s obzirom na to da je predočio urbanističku saglasnost i odobrenje za postavljanje deset kioska privremene namjene na period od jedne godine, izdato 1998. godine - kazali su nam ranije iz Općine Stari Grad.\nMarkaleprivremeni objektiOpćina Stari Gradrušenje\nHumanitarni bazar u Drugoj gimnaziji: Prikupljeni novac ići će za obnovu škole u Albaniji